content
stringlengths 226
37.5k
| warc-target-uri
stringlengths 21
507
| warc-date
stringlengths 20
20
| warc-record-id
stringlengths 47
47
| quality-warnings
sequencelengths 0
3
| categories
sequencelengths 0
2
| identification-language
stringclasses 1
value | identification-prob
float64 0.5
1
| identification-consistency
float64 0.6
1
| script-percentage
float64 0.9
1
| num-sents
int64 3
171
| content-length
int64 416
68.4k
| tlsh
stringlengths 145
145
⌀ |
|---|---|---|---|---|---|---|---|---|---|---|---|---|
Вашкала дыръя дуннеын улэм-вылэм одӥг пичи ныл. Сизьым-тямыс арес луэм бераз, солэн анаез-атаез кулэм но, со копан ураме кылем: сое сюдӥсь-вордӥсь но, дӥсясь но, шунтӥсь но вылымтэ. Алама дӥсез но алама кышетэз сяна, солэн номыриз но вылымтэ. Тазьы кылем бераз, кураськыса ветлыкуз, солы кыӵе ке но ӟеч мурт одӥг шорем нянь сётэм. Пичи ныл со дорысь потэм но, пумитаз сютэм кураськись ӝимем.
— Нылы, вай няньдэ, мынам сиеме потэ!— шуыса курыны кутскем та пичи ныллэсь няньзэ кураськись. Пичи ныл вань няньзэ солы сётэм но «Си, песятай, тазалыкад!» — шуэм. Кошкиз, пе, нош ик та ныл: мынэ, мынэ, пе, ӝыт но, пе, луэ ини. Солэн пумитаз пинал пи лыктэ.
— Вай мардэ ке йырме шобыртршы, мынам йыры кынме! — шуэм со пи. Пичи ныл йырысьтыз берпум кышетсэ сётэм но кошкем.
Тазьы мыныкуз, со вылэ шуак инмысь кизилиос, пе, усьылы- ны кутскизы но усем беразы ик азвесь уксё луизы. Ныл, туж шумпотыса, со уксёез бичаны кутскем. | https://www.iz-article.ru/l_5_15.php | 2023-12-07T17:08:42Z | <urn:uuid:a18710ba-d947-43ab-8012-faf1922c08fd> | [] | [] | udm-Cyrl | 1 | 1 | 0.99 | 4 | 1,636 | tlsh:T1F96F8E3148D6DE2D8163E5477D8555328D9A56A3D3333B4A4CC17C58B651069EEFC0636BE112A99E18FFD328A550F51CB24FB9CBA4BDBAEE7122110D386B3FA0014833D61E |
2-тӥысен 6-тӥ куартолэзёзь спектакльёс мынозы. Драмая ӟуч театрын «Один день войны» спектаклез возьматозы (0+)
5-тӥ куартолэзе Удмуртиысь Операя но балетъя кун театрын Вормон нуналлы сӥзем концерт ортчоз (0+)
Удмуртиысь Йӧскалык кун театр «Мы — эхо» концерт возьматоз. Отын тодмо кырӟанъёс но кылбуръёс, оже пыриськемъёслэн гожтэтъёссы но тодэ ваёнъёссы чузъяськозы (6+)
Мунё театрын «Прожить» спектакль луоз, кылем арын со «Золотая маска» конкурсэ пыриськисьёс пӧлын вал (6+)
4-тӥ куартолэзе 11 часын 15 номеро школа-интернатын (Рылеев урам, 1а) пиналъёс возьматозы спектакль, кытын туала егитъёс «ортчемаз вуозы». Пиналъёс партизанъёсты, концлагере шедемъёсты, котыртэм Ленинградын улӥсьёсты но трос мукетъёссэ пумиталозы. Со ож шоры мукет синмын учкыны луонлык сётоз (0+)
4-тӥ куартолэзе 11 часын Гоголь нимо бульварын (люкаськозы Мунё театре пырон азьын) но 16 часын Элькун нылпи юртын (Ухтомский урам, 21) «Нылпиослы ож сярысь лыдӟиськом» VIII калыккуспо ужрад улсын «Лыдӟиськон час» ортчоз (0+)
5-тӥ куартолэзе 9 часын, но 10 часын Нагорной но Уйпал шайвылъёс доры шествиос ортчозы. Отын госпитальёсын бырем ожгарчиос ватэмын.
9-тӥ куартолэзе Вормон нуналэз пусъён кутскоз 9 часысен Ялан ӝуась тыл доры сяськаос пононэн. Вормон парад 10 часын ӧдъялоз.
Собере ик ортчоз «Быронтэм полк» ужрад. Отчы 20 сюрслэсь трос адями пыриськоз шуыса возьмало, со пӧлысь 13 сюрсэз — Ижкарын. «Быронтэм полклэн» колоннаез 2 номеро кар эмъюрт но Данъян пул вискын 9 час 30 минутысен люкаськыны ӧдъялоз.
12 час 30 минутэ Ижкарысь Шор площадьын «Эстафета Мира» кутскоз. Отчы сюрс пала адями пыриськоз. Ужрадэз сӥё-дано усьтон Пушкинской урамын, Кивалтэтлэн юртэз азьын ортчоз.
13 часын Удмуртиысь творчествоя вань площадкаосын «Катюша» кырӟанэз быдэстозы.
Иж тыметлэн ярдураз 14 часысен 18 часозь пӧртэм ужрадъёсы пыриськыны но учкыны луоз, соос пӧлын ГТО куронъёсты быдэстон, «Патриот» клублэн возьматонэз, тылпу кысон техникаез возьматон, историысь реконструкция но концерт.
15 час 30 минутысен 21 часозь Шор площадьын творчествоя коллективъёслэн возьматонъёссы мынозы.
Наговицын ульчаын полевой кужня ужалоз. Отын ик ож аръёсысь техникалы укшась кык автомобильёсты учкыны луоз.
Быдӟым Атыкай ожын быремъёсты буре вайыса, 19 час 55 минутысен 20 часозь вань площадкаосын чус улон луоз. | https://udmddn.ru/ivorjos/vormon-nunally-puktem-uzhradyos/ | 2023-12-05T11:29:35Z | <urn:uuid:9565ac53-410f-42a9-a881-00096b4a51cc> | [] | [] | udm-Cyrl | 1 | 1 | 0.98 | 15 | 4,100 | tlsh:T1CCF5E88177D0DF0E8673E26B6E511B568DA15A43931277061CD0B04279A9050FEFD8133BEA159ADE1CEF9228F405E9087B4EA8EA19FDBD7AB21705047A7F76F6024C73D722 |
Та йылолэз пусйылӥзы, выль ар бере сизьым-тямыс арня ортчыса, февральлэн пумаз - мартлэн кутсконаз. Шулдыръяськыны-кунояськыны кутско покчиарняе но йылпумъяло ӟучарня нуналэ.
Юмшан кутске покчиарняе. Ӵукна ик нянь, табань, мильым пыжылӥзы. Нуназе егитъёс шудылӥзы, кырӟаса ульча кузя валэн ворттылӥзы. Валъёссэс чебермаллязы: букое пужыятэм ӵушкон, гырлы ошылӥзы, валзэс шобретэн шобыртылӥзы. ӝытазе пересьёс юмшаллязы, кырӟаллязы, нош егит муртъёс, соослэсь эктэмзэс-кырӟамзэс учкыса, сьӧразы ветлӥзы.
Егитъёс куасэн нискылазы, пичи дӧдьыосын, вал дӧдьыосын, юри тупатэм скамьяосын, черсон кубо вылын. Егит пиос, гурт пумысь нялмыт, ӝужыт гурезь бырйыса, лымызэ лёгало вал, собере гурезь кузяна вольыт пуӵ тырылӥзы, нош куд-ог дыръя ӵошкыт интызэ но йӧвалег карылӥзы. Сое «вӧй пуӵ» шуылӥзы, чебермам валэн, гырлыен юри нюлэскысь вайылӥзы. Со пуӵ вылтӥ егит пиен но нылэн яке ныл нылэн, ваче ки кутскыса, кырӟаса нискылаллязы.
Юмшанлэн самой шулдыр дырыз луэ вал ӟучарня. Та нуналлы мӧйыос нимысьтыз дасяськылӥзы: брага но сур пуктылӥзы, картошка, мильым вӧяллязы, кык-куинь пӧртэм шыд пӧзьтылӥзы. Вӧй келянэ мӧйы кышноос люкаськылӥзы но уйбыт коркась корка ветлӥзы. Кышноос вылазы куать но солэсь трос кильымо шортдэремзэс дӥсяллязы. «Зӧкомем» кышномуртъёслэн сыӵе йӧспӧртэм горд дэремъёссы вуоно тулыс-гужемлэсь дэлето но ваньбуро луэмзэ, адямилэсь вордон-пиян быгатонлыксэ возьматэм выллем луэ. Шундылэсь буёлзэ, кужымзэ сӥлы каремзы но адӟиське та йылолын.
Вӧй тулыс лыктонэн герӟаськемын. Пыдазы кут кутчаллязы. Кут кутчамзэс сапегъёссэс жалямен валэкто ке но, солэн мугез, ми валамъя, сокем огшоры вылымтэ. Кут вашкала пыдкутчан бере, сое пыдэ понэм вашкала йылолэз утем выллем луэ.
Егитъёс ӝытазе ӧз шулдыръяськылэ ни, пересьёс гинэ эктылӥзы но кырӟаллязы, нош егитъёс учкыса ветлӥзы. Озьы Вӧй келянзы югыт луытозь кыстӥськылӥз. | http://baltaci.ru/news/azlane/vy-prazdnik | 2023-12-10T11:36:22Z | <urn:uuid:8c6e332e-89ba-4fd0-86f4-f9e426c9972b> | [] | [] | udm-Cyrl | 1 | 1 | 1 | 6 | 3,358 | tlsh:T1FB5356614781DF0E8753EA4ABE8057714DD152536333364F9CC6B5402A52050EEB9827F7E6428AD91CFB8235D500B808BB4AFCEB1DFEB96F7626044D397F2AE2058863D69A |
Сяме пыӵам Чемпионат азербайджанъёслэн «Достлуг» центрзы кичӧлтэмен радъяське. Вожвылъяськон элькунысь вань йӧскалык огазеяськонъёс пӧлысь тужгес но визьмо командаоссэ шараян понна ортче.
Котьку сямен радъясьёс туэ но кино, искусство, литература но история ӧръёсъя тунсыко но лэчыт юанъёс дасяло. Шудон 2 люкетъёсъя мыноз.
Нырысетӥез — «Что? Где? Когда?» телеверсиын сямен ик юанлы валэктон сётоно луоз. Солэн йылпумъянъёсызъя тужгес но усто 6 командаосты быръёзы. Соос шудонлэн 2-тӥ люкетаз — «Брейн-ринге» пыриськозы (кин ӝоггес валэктон сётэ, со ик ворме).
Кылем арын вожвыляськонын вормиз Удмуртиысь бигеръёслэн Союззылэн командаез. Соослы сётэмын вал кубок но шудонлэн пусэз – кучыран. | https://udmddn.ru/ivorjos/nko-osles-vizlyukyosses-sharayalozy/ | 2023-11-29T22:16:18Z | <urn:uuid:e9c188d6-aef4-414b-a7b1-fc11d1436010> | [] | [] | udm-Cyrl | 1 | 1 | 0.98 | 4 | 1,270 | tlsh:T15022E02106A09B1E93B7F66D6D8047114DA55423E622379BBCD0F8403859084FEFD5277BD600E0CE28EA9268D506D45C7F0E68C754BD7B3AB7071458BABB56F1004827E727 |
«Радуга дружбы» — таӵе нимын ужрад радъяськиз 2-тӥ оштолэзе Вавож черкогуртын. Отчы вуылыны шуд усиз Лена Рябиналы но Лиана Зайцевалы. Туж паймиллям соос вавожъёслэн капчи мылкыдзылы но куно каремзылы. Пӧсь чаен, ческыт пыжиськемен, шулдыр удмурт кырӟанъёсын но эктонъёсын пумитазы. Бергес Элькунысьтымы пӧртэм огазеяськонъёсысь егитъёс тунсыко адӟытонъёс дасязы. Удмуртъёслэн ӝӧк вылазы кыллизы «Шунды» огазеяськонмы сярысь пичияк буклетъёс, закладкаос, удмурт но финн-угор кылъёсын газет-журналъёс, куролэсь, горд сюйлэсь но чильпам ужъёс. Вавож калык ас сюлмаськонзэ шараяз, будӥсь пиналъёссы удмурт кылынымы уг верасько шуыса. Но малы ке Лена сое ӧвӧл шӧдэм: тросэз анай кылмес тодо шуыса потэм солы.
Адӟытон бере Сарапулысь дышетскисьёс туж тунсыко, паймымон концерт пуктӥзы. Пӧртэм номеръёс возьматӥзы «Вуюись», «Видергебурт», «Веселуха», «Коми нурлары», «Чолман йук», «Белые росы», «Горенка», «Раздолье» но мукет ансамбльёс, «Одлар Юрду» но «Иман» огазеяськонысь егитъёс. Чузъяськизы кырӟанъёс удмурт, ӟуч, бигер, пор, армян, немец, еврей кылъёсын (шундынылъёслы тужгес но удмурт нылашлэн, Сарапулысь Таня Окороковалэн, кырӟамез кельшем. Куараез но туж паймымон, кылъёсыз но сюлме пыӵасесь). Возьматэмын вал казакъёслэн, азербайджанъёслэн, украинецъёслэн, бигеръёслэн, поръёслэн, грекъёслэн, немецъёслэн, армянъёслэн, еврейёслэн но, валамон ини, ӟучъёслэн но удмуртъёслэн костюмъёссы. Зэмзэ но, эшъяськон вуюись. Ужрад, кудӥз котыраз сомында пӧртэм калыкъёсыз люказ!
Нош концерт бере вакчияк пресс-конференция вал на. Татын котькуд огазеяськонысь егитъёс быгатӥзы сётыны юанъёссэс Л. Н. Бурановалы, О. В. Царегородцевалы, А. В. Шуклинлы, Вавожысь но Сарапулысь кивалтисьёслы. Кар но ёросъёс вискысь герӟетъёс сярысь трос юанъёс эскеремын вал. | https://shundy.ru/archives/55 | 2023-12-11T15:50:18Z | <urn:uuid:1cbe2c26-a275-4a41-9b18-839197d3974e> | [] | [] | udm-Cyrl | 1 | 1 | 0.98 | 3 | 3,208 | tlsh:T140573A6135419F1EC263E21A6A5046228DE06163A733374AACD1F4412196050FEFB523BFE7829AEE1CEF8324E101F858BF0E7CC659FE796BF256145439BF3AF1054863D34A |
21-тӥ толсуре Уваысь ӧнеръёсъя колледжын егитъёслы чаклам «Шундыберган» нимо нырысетӥез ёрос фестиваль ортчиз. Ужрад огазеяз ваньзэс, кин удмурт лулчеберетмылэн но анай кылмылэн азинскемез, вуоноез пумысен сюлмаське.
Ӵапак та юанъёсъя ик лэчыт вераськонъёс ӝутӥськизы котырес ӝӧк сьӧрын но. Отын кенешизы школаослэн кивалтӥсьёссы, дышетӥсьёс, нылпи садысь визьнодасьёс, анай-атайёс но егитъёс. Нош люкаськем пиналъёс понна со вакытэ радъямын вал удмурт калык шудонъёс но пӧртэм мастер-классъёс.
Озьы туж яркыт но мыло-кыдо ужзэ мытӥз «ШУНДЫ» огазеяськонлэн Ува ёросысь ёзэтэз, егитъёсын кивалтыны оскемын ӧнеръёсъя колледжысь егит дышетӥсьлы Мария Капачинскихлы.
«Мылкыд умой, пумиськон туж мур вал, удмуртлыкез вырӟытон сярысь но вераським, шулдыръяськыса но вуттӥм. Уж трос: программа гожтоно, школаосты сайкатоно, удмуртлыклэсь гочамон палъёссэ возьматоно», — шуэ Мария Николаевна. | https://udmddn.ru/ivorjos/uva-yorosyn-egityosly-shundy-uatskiz/ | 2023-12-07T16:31:05Z | <urn:uuid:c1d6a248-cb30-42d9-8dd9-3be2a9913052> | [] | [] | udm-Cyrl | 1 | 1 | 0.99 | 4 | 1,632 | tlsh:T18DAC24312690AB1EC773E25A6E519A219DA8405793323B5A9CC0B0016856095EEF94623BE64092DE68EF4260F002E5287B4F68D659BE3A6AF32305597ABF7AF6004873D713 |
Йӧскалык ужпумъёсын тунсыкъяськисьёс понна дышетскон сессия Удмуртиын туэ 3-тӥзэ ортчоз. Отчы лыктыны вазиськизы ини Элькунысьтымы ёросъёсысь но каръёсысь, артысь улосвылъёсысь егитъёс. Лыктозы озьы ик Камчаткаысь, Новосибирскысь, Омскысь йӧскалык ужпумъёсын тунсыкъяськисьёс. Вуозы федерал экспертъёс.
Валтӥсь инты дышетсконын ужӵектосъёсты улонэ пыӵатонлы висъямын. Вера Калыкъёслэн Эшъяськон юртысьтызы методист Ольга Степанова:
«Туала вакытэ тросэз егитъёс кыӵе ке но малпанъёсын, мылкыдъёсын уло. Уноезлэн йыразы проектъёс кылдылэмын, но ужез мытыны тодон-валанзы уг тырмы — мар бордысен кутскыны, кызьы со ужез азинтыны, кытысь уксё шедьтыны, кызьы шонер куриськонэз грантэ вуттыны. Ӵапак солы сӥземын дышетсконмылэн бадӟым люкетэз». | https://udmddn.ru/ivorjos/y-skalyk-egityoslen-dyshetskon-sessi/ | 2023-11-29T21:25:49Z | <urn:uuid:b5577d87-e465-432c-bf70-d5e6cee5c668> | [] | [] | udm-Cyrl | 1 | 1 | 1 | 3 | 1,371 | tlsh:T1FC6D692101C09F0DC3A3E11B6D5157A299A08213E35333495CD2B4006565025FEFE4333AEB01D5DE2CFE6224F114F90CBFCB98CA08FD7EAAB32214087ABB25F9028863D65A |
«Со театрез ми Вортчаысь клубын кылдытӥськомы, инъетэз луоз фольклоръя «Крезь» коллектив. <…> Анай кылын йылолъёсты возьматыса, интерактивной спектакльёс пуктозы. <…> Со спектакльёсы учкисьёс но пыриськыны быгатозы, кылсярысь, сюан яке мукет йылолъёсты возьматонэ пыриськыны», — вера Яр ёросысь лулчеберетъя юртлэн методикая но ивортодэтъя ёзэтысьтыз методист Людмила Яковлева
Солэн верамезъя, ӵектослэн валтӥсь ужпумез – йӧскалык бесерман кылэз улӟытон.
«Бесерман кыллэн гожъяськетэз ӧвӧл, соин ик со бырон калэ вуэмын. Кытын сыӵе шугъяськонъёс вань, кылдо этнической театръёс. Со кылэз улӟытон понна инъет луыны быгатоз», — Людмила Яковлева.
Кызьы вераз Людмила Яковлева, Вортчаысь клубын бесерман коркалы укшась висъет лэсьтозы, ӵапак отын вашкала йылолъёсъя спектакльёс возьматъялозы. Со сяна, этнотеатр бесерманъёслэн улон интыостӥзы гастрольёсын ветлон. Туннэ соос Яр, Глаз, Юкаменск, Балезино, озьы ик Киров улосвылысь Слободской ёросысь 41 гуртъёсын уло.
Ватсалом, Азьмуртлэн грантъёсъя фондэзлэн вожвылъяськоназ эшшо одӥг бесерман ӵектос вормиз (490 сюрс манет пала). 2019-тӥ арын Юкаменск ёросысь Шамардан гуртын Йӧскалык бесерман лулчеберетъя улосвылкуспо этнофестиваль ортчоз.
Тодэ вайытом. Азьмуртлэн грантъёсъя фондэныз 2018-тӥ арын ортчытэм кыкетӥ конкурсын Удмуртиысь 34 ӵектосъёс вормисьёс пӧлы шедизы. Элькунысь коммерци луисьтэм огазеяськонъёс 40 миллион манетлэсь трос коньдон басьтозы. | https://udmddn.ru/ivorjos/besermanyoslen-etnoteatrzy-kyldoz-u/ | 2023-11-29T22:34:22Z | <urn:uuid:8c7ab977-18bf-4167-b018-76afed2fc550> | [] | [] | udm-Cyrl | 1 | 1 | 0.99 | 6 | 2,587 | tlsh:T1A4C28C516891DB0E8363E61B2D959BA19DA09143A72637069CD2F4016966010EDFD5633BE90185CF0CFE9328F846E80CAB4F68DA18FE7D2AB216251C79AF36F2018C73D727 |
29-тӥ южтолэзе, Удмурт театрын премьера — возьматӥзы А. Григорьевлэсь «Сардан» комедизэ. Учкисьёс выёзы серекъяны но серекъятыны быгатӥсь геройёслэн улоназы.
Штангуртысь Лодӥга Семон (В. Мадзеков) тымет возе. Воргоронлэн семьяез но ужез котырын ик берга быдэс гуртлэн улонэз. Семонлэн тыметаз, дун тырытэк, чорыганы уг яра, но прокуратураын ужась Василий Еремеев (К. Исаков) та куронэз тӥя но шӧдыса ик уг вутты, кызьы машина питранъёссэ пасяло но фараоссэ пильыло. Воргорон йыртэмасьёсты утчаны кутске. Нош Семонлэн пиез Славик (С. Наговицын) воксё мукет улонын берга. Со — арганчи, ансамбленыз дасяське Брангурт фестивале мыныны. Пьесаын улонлэсь 3-тӥ палзэ возьматэ Педор (В. Краснопёров) — Семонлэн атаез. Бадӟым арлыдаз со азьвыл яратонзэ Оринаез (Е. Яковлева) кышно вайыны турттэ.
Комедилэн нырысетӥ суредысеныз ик тодманы луэ Анатолий Григорьевлэсь манерзэ: сцена вылын пӧзе гурт улон, возьматӥсько пӧртэм сямо адямиос, соослэн кусыпъёссы, юмоке усьылонъёссы. Пьеса жанрезъя комедия ке но, автор серекъян пыр турттэ возьматыны туала улонлэсь пӧськыоссэ. Кылсярысь, Педорлэсь но Ориналэсь пенсиоссэ басьто пиоссы. Педор кема гинэ уксёзэ берен курыны выре — уго кышнояськемез азьын Варзи-Ятчиын тазалыксэ юнматоно. Оглом вераса, Лодӥга Семон доры ваньзы кураськыны ветло. Администрацилэн кивалтӥсез но Екатерина Петровна (Н. Тур) вуэ, Брангуртэ мыныны бензинлы уксё кулэ, пе, студентъёс Мичурин (В. Осипов) но Сократ (А. Котков) уждунзэс куро.
— Али быдэс дуннеез учконо ке, ваньмыз шузиослэн юртсылы кельше, — вера комедилэн авторез А. Григорьев. — Мар дауртӥське али улонын — синву пыр учкытэк уг луы. Мон огшоры удмурт гуртын одӥг семья вылын возьматыны турттӥ гурт улонэз. Комедия пыр. Урод улон медаз курадӟыты учкисез.
Вань геройёс пӧлысь тужгес шудоосыз — Педор но Орина. Адямиос пересьмо ке но, мылкыдзы егит кыле, соослэн яратэмзы но, кырӟамзы но потэ, шуэ А. Григорьев.
— Роле секытэн сётӥськиз, куараеным но шудыса олокызьы утчай, выросъёсме но тупатъяй. Но выремея пумен дыши, — вера пересь Педорез шудӥсь В. Краснопёров. — Мон турттӥ возьматыны мыло-кыдо пересез, со кырӟаны но, яратыны но быгатэ ай. Малпасько, куд-ог учкисьёс асьсэзыз но героеным ӵошатыны кутскозы.
Геройёс Штангуртсэс Сардан (Можга ёросысь Сарданын интыяськемын психо-неврологической диспансер) нималляло, ма, Лодӥга Семонлэн но кушем нимыз — Сардан. Уго Семон 25 ар талэсь азьло шузи кыльылӥз, али но, мунчо йылысь усьыса, йырыз сураськылӥз. Но «Сардан» нимлэсь пуштроссэ пьеса быдэсак усьтыны ӧз быгаты. Уно вал мултэс кыскем сценаос, 3 пумо сюжетной линиос — Брангуртэ мыныны дасяськон, Василий Еремеевлэн йыртэмасьёсты утчамез, Педорлэн но Ориналэн кусыпъёссы — ог-огенызы пумозяз ӧз герӟаське но учкисьёсты одӥг валтӥсь бадӟым малпанозь ӧз вуттэ. Кылдӥз юан: пьеса серекъян понна гинэ пуктэмын вал?
Но учкисьёслэн та пумысен мукет малпанзы.
— Удмурт театре мон комедия учкыны ветлӥсько. Комедия пыр татын удмурт улонлэн шӧмыз шӧдӥське, — малпа Ижысь Раиса Савельева. — Туж кельше, кызьы чебермамын сцена. Тани кыӵе кескич сямен тыметсы но лэсьтэмын, артистъёслэн дӥсьёссы тунсыкоесь.
— Юри ял карон понна театре лыктоно ке, адӟем потэ таӵе капчи спектакльёсты, — вера Дэри ёросысь Пероггуртысь Валентина Беспалова. — Трагедия милемлы кулэ ӧвӧл, куке но азьвыл адӟылӥмы ни сыӵе секыт спектакльёсты — ӧз кельшы. Удмурт театре та пумысен малпанмес но гожтыса кельтӥмы вал. Ми татчы шутэтскыны лыктӥськомы ук, секытэз асьме улонамы но тырме. | http://udmteatr.ru/publication/view?id=117 | 2023-11-28T08:44:23Z | <urn:uuid:b3226344-71d5-49d4-9d7e-e9bf1c806e1d> | [] | [] | udm-Cyrl | 1 | 1 | 0.99 | 10 | 6,264 | tlsh:T1CEFD8ED158909B0F8263D25ABDC146214D956593E32237568CD1F8142546094EEBC8237BE65192DF2CFF9264A142EC18BE4FBDCB14FD7A6BB22215483DBF7BF2020C33D756 |
Вожвылъяськонэ 18-35 аресъем бызем нылкышноос пыриськыны быгато. Выль кенъёслы валтӥсь курон – удмурт кылын вераськыны быгатон.
Таяз арын нылкышноос вить эскерон пыр ортчыны кулэ. Соос пӧлын туспуктэмъёс но видео пыр асэнызы но семьяенызы тодматон, творчествоя номер, удмурт кырӟанэз тодман, киужъёссэс адӟытон но куно пумитаны быгатонлыкъёссэс возьматон.
«Куно пумитан – татын йӧскалык сиён-юонэн потоно луоз соослы: перепечен-а, кыстыбеен-а, кин, мар пӧраны быгатэ. Возьматыны кулэ, кыӵе соос сабырлы кышноос», — шуэ Анжелина Филимонова, Дэри ёросысь егитъёслэн центрысьтызы ӧнерчи.
Конкурс нылкышноос пӧлын ортчытӥське ке но, пыриськисьёслы семьяоссы юрттыны быгато, соин ик вожвылъяськон егит семьяослы шуыса нимаське.
«Соос юрттэт быгатозы кутыны семьязылэсь. Эктозы но, кырӟалозы но, представление но, оло, ӵош карозы. Киужъёсын презентацие вань семьязэс но поттыны быгатозы сцена вылэ», — азьланьтэ Анжелина Филимонова.
Та дырлы кык выль кенъёс гинэ конкурсэ пыриськыны мылкыдзэс веразы. Дэри ёросысь тросэз муниципал кылдытэтъёс удмурт кылын вераськись егит нылкышноез шедьтыны капчи ӧвӧл шуыса ӝожтӥсько, вера Анжелина Филимонова. Озьы ке но, кылем арын «Выль кен» вожвылъяськонэ сизьым нылкышноос пыриськизы, соин ик радъясьёс оско, куриськонъёс вуозы на шуыса.
Ватсалом, Дэри ёросын улӥсь выль кенъёслэсь конкурсэ пыриськыны мылкыд каремзы сярысь куриськонъёссэс 22-тӥ коньывуонозь куто. | https://udmddn.ru/ivorjos/ustoze-vyl-kenez-byryozy-deri-yorosyn/ | 2023-12-05T05:40:17Z | <urn:uuid:4e758447-b20a-4d26-a0bc-1fcc835709d2> | [] | [] | udm-Cyrl | 1 | 1 | 0.99 | 7 | 2,572 | tlsh:T12BAB94511692EE0FC663D687AE45176549E40653A32137169CD0F8506296055EFEA42237F25185EE18FA5128E541F80CFB4F78DB68FE7A797272180C3E7B7AE1010C33E36A |
Быдӟым Атыкай ож — 1941—1945-тӥ аръёсы Совето Союз но Германия вискын ортчем ож, Кыкетӥ дунневыл ожлэн люкетэз. Пусйыны кулэ, Германилэн союзникъёсыз со вакытэ вал Болгария, Венгрия, Италия, Румыния, Словакия, Финляндия, Хорватия.
Нимыз[Тупатыны | бамлэсь кодзэ тупатоно]
«Быдӟым Атыкай ож» ним СССР-ын кутӥськыны кутскиз 1941-тӥ арын 3-тӥ пӧсьтолэзьысен И. Сталинлэн радио пыр калыклы вазиськемез бере. Вазиськоназ «быдӟым» но «атыкай» эпитетъёс нимаз кутӥсько. Нырысьсэ ӵош кутэмын вал 1941-тӥ арын 23—24-тӥ инвожое понна «Правда» газетлэн статьяосаз. Та ним возиське азьвыл Совето Союзэ пырем кунъёсын (укр. Велика Вітчизняна війна, бел. Вялікая Айчынная вайна, абх. Аџьынџьтәылатәи Еибашьра ду но мукет). Мукет кунъёсын, кытын ӟуч кыл уг кутӥськы но кудъёсыз СССР-е ӧз пыре, «Великая Отечественная война» термин уг кутӥськы. Англи кунъёсын сое воштэ Eastern Front (World War II) ((Кыкетӥ дунневыл ожлэн) шундыпуксён фронт (эз)) термин, немец историын — Deutsch-Sowjetischer Krieg, Russlandfeldzug, Ostfeldzug (немец-совето ож, ӟуч поход, шундыпуксён поход).
Ожез пырпотэм улосъёс но кунъёс[Тупатыны | бамлэсь кодзэ тупатоно]
СССР[Тупатыны | бамлэсь кодзэ тупатоно]
Белорус ССР, Украин ССР, Молдавской ССР, Эстон ССР, Карело-Финской ССР, Латвийской ССР, Литовской ССР, озьы ик таӵе улосъёс: Ленинград, Мурманск, Псков, Новгород, Вологда, Калинин, Москва, Тула, Калуга, Смоленск, Орёл, Брянск, Курск, Липецк, Воронеж, Ростов, Рязань , Сталинград, Краснодар, Ставрополь, Калмык АССР, Кабардино-Балкарской АССР, Крым АССР, Северо-Осетинской АССР, Чечено-Ингушской АССР, Краснодар улос (ты вылысь ожъёс) , Чуваш АССР (авианалёт), Астрахань улос (авианалётъёс), Архангельск улос (авианалётъёс), Горький улос (авианалётъёс), Саратов улос (авианалётъёс), Тамбов улос (авианалётъёс), Ярославль улос (авианалётъёс), озьы ик Казах ССР (Гурьев кар вылэ авианалёт), Абхаз АССР (ГССР).
Мукет кунъёс[Тупатыны | бамлэсь кодзэ тупатоно]
Совето солдатъёс ожмаськизы мукет кунъёсын: Германиын, Польшаын, Финляндиын, Норвегиын, Румыниын, Болгариын, Югославиын, Чехословакиын, Венгриын, озьы ик соку Германие пырись Австриын, Хорватиын но Словакиын.
Ожъёс, операциос (тужгес бадӟымъёсыз)[Тупатыны | бамлэсь кодзэ тупатоно]
Заполярьеез утён (1941-тӥ ар 29-тӥ инвожо — 1944-тӥ ар 1-тӥ шуркынмон)
Москва понна ожмаськон (1941-тӥ ар 30-тӥ куарусён — 1942-тӥ ар 20-тӥ оштолэзь)
Ленинградлэн блокадаез (1941-тӥ ар 8-тӥ куарусён — 1944-тӥ ар 27-тӥ толшор)
Ржев ож (1942-тӥ ар 8-тӥ толшор — 1943-тӥ ар 31-тӥ южтолэзь)
Сталинград ож(1942-тӥ ар 17-тӥ пӧсьтолэзь — 1943-тӥ ар 2-тӥ тулыспал)
Кавказ понна ожмаськон (1942-тӥ ар 25-тӥ пӧсьтолэзь — 1943-тӥ ар 9-тӥ коньывуон)
Курск ож (1943-тӥ арын 5-тӥ пӧсьтолэзьысен 23-тӥ гудырикошконозь)
Украина понна ожмаськон (1943-тӥ ар 24-тӥ толсур — 1944-тӥ ар 17-тӥ оштолэзь)
Белорус операция (1944-тӥ арын 23-тӥ инвожоысен 29-тӥ гудырикошконозь)
Прибалтийской операция (1944-тӥ арын 14-тӥ куарусёнысен 24-тӥ шуркынмонозь)
Будапешт операция (1944-тӥ ар 29-тӥ коньывуон — 1945-тӥ ар 13-тӥ тулыспал)
Висло-Одерской операция (1945-тӥ арын 12-тӥ толшорысен 3-тӥ тулыспалозь)
Восточно-Прусской операция (1945-тӥ арын 13-тӥ толшорысен 25-тӥ оштолэзёзь)
Берлин понна ожмаськон (1945-тӥ арын 16-тӥ оштолэзьысен 8-тӥ куартолэзёзь)
Ыштонъёс[Тупатыны | бамлэсь кодзэ тупатоно]
Совето Союзлэсь но Германилэсь Быдӟым Атыкай ож вакытысь ыштонъёссэс пӧртэм сямен дунъясьёс вань.
Россиын официальноен таӵе лыдпусъёс лыдъясько:
СССР-лэн адями ыштонъёсыз — 6,8 млн ожгарчиос виемын, сӧсырмыса, висьыса, пленын, шудтэм учыръёсын, трибуналъя казнить карыса кулэмын но 4,4 млн мурт пленэ шедемын но ивортэк ышемын. Огъя демографической ыштонъёс (огшоры калыкез лыдъяса) — 26,6 млн мурт;
Германилэн адями ыштонъёсыз — 4,047 млн ожгарчиос быремын но кулэмын (соос пӧлысь 3,605 млн сӧсырмыса кулэмъёс но ивортэк ышемъёс; 442 сюрс пленын быремъёс), эшшо 2,91 млн мурт ож бере берытскемын пленысь.
Германилэн союзникъёсызлэн ыштонъёсыз — 806 сюрс ожгарчиос быремын (соос пӧлын 137,8 сюрсэз пленын быремын), эшшо 662,2 сюрсэз ож бере берытскизы доразы пленысь.
«https://udm.wikipedia.org/w/index.php?title=Быдӟым_Атыкай_ож&oldid=100681»-ысь басьтэмын
Категориос:
Быдӟым Атыкай ож
СССР-лэн ожъёсыз
Россилэн ожъёсыз
Та бамлэн берпуметӥ воштонэз: 11:20, 28 Оштолэзе 2015.
Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе. | https://udm.wikipedia.org/wiki/%D0%91%D1%8B%D0%B4%D3%9F%D1%8B%D0%BC_%D0%90%D1%82%D1%8B%D0%BA%D0%B0%D0%B9_%D0%BE%D0%B6 | 2023-12-10T20:42:25Z | <urn:uuid:76eaeead-5c70-473c-890d-1b7d58610625> | [
"footer",
"short_sentences"
] | [
"liste_bu",
"wikipedia"
] | udm-Cyrl | 0.97 | 1 | 0.95 | 34 | 7,611 | tlsh:T10AC101F1AB52CF0EC763E52E7E4147554DA0956BE25637598CC1F401A592050EEF98237BEA4286CE1CEE9228E045F8086B495DEA5AFD7F7BE352211839BFB6F2024C73EA0B |
Герблэн тусыз: Геральдика щит вылӥысен улӥе кыклы люкемын, одӥг палыз — тӧдьы, мукет палыз — чагыр, соослэн вис вылазы понэмын клещи тӥрлык. Клещи шортӥз ик ортче пукыӵ. Клещи сьӧрын - кык горд палэзь ӟускиос-вайёс.
Флаглэн тусыз — герблэн выллемгес ик: шонэр серэго басма юдэс кыклы люкемын. Одӥг палыз - тӧдьы, мукет палыз - чагыр. Шораз ик интыяськемын Иж карлэн гербез.
Символикалэн авторез - С. Бехтерев но Н. Быков. Сергей Бехтерев шуэ: «Ижлэн гербез возьматэ калыкмылэсь ортчем улонзэ, туннэ нуналзэ но вуонозэ. Котырамы инкуазьмы чылкыт, сӥлё-виро луиз ке, нылпиосмы но тазаесь, йӧноесь будозы. Сак учконо клещиез — соос усьтэмын. Нош мар луоз, соосты пачкатӥд ке? Палэзьпу вай тӥялскоз, емышысь вуэз виялоз. Озьы инкуазь но куасьмоз. Соин сэрен — адями но. Городлэсь улонзэ лэсьто, сое утё огшоры ужась адямиос».
Чӧлсконъёс[Тупатыны | бамлэсь кодзэ тупатоно]
Ижлэн гербез «Геральдикум» сайтын
«https://udm.wikipedia.org/w/index.php?title=Иж_карлэн_символикаез&oldid=106370»-ысь басьтэмын
Категориос:
Иж
Удмуртиысь каръёслэн символиказы
Та бамлэн берпуметӥ воштонэз: 17:11, 22 Гудырикошконэ 2017.
Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе. | https://udm.wikipedia.org/wiki/%D0%98%D0%B6_%D0%BA%D0%B0%D1%80%D0%BB%D1%8D%D0%BD_%D1%81%D0%B8%D0%BC%D0%B2%D0%BE%D0%BB%D0%B8%D0%BA%D0%B0%D0%B5%D0%B7 | 2023-12-03T23:46:04Z | <urn:uuid:7f31dfe8-3a86-4e02-9322-ef36f4f33a6c> | [
"short_sentences"
] | [
"liste_bu",
"wikipedia"
] | udm-Cyrl | 0.99 | 1 | 0.91 | 10 | 2,180 | tlsh:T166022B41CEA0DB0F5233E29EAD8087118EE06697E31337594CD2F402B9260D4FDF88637BE21192CE289E8368E155E8087F8AE8D509FD7AAF72651558B87F6BF7014C67D747 |
200 муртлэсь ятыр дышетскисьёсты люказ туэ анай кылъя но литературая элькун олимпиада. Нош ик шумпотыса пумитаз соосты Уфаысь К.А. Давлеткильдеев нимо художественной гимназия. Ужрад ортчиз 9 – 10 толшоре. Удмурт кылъя но литературая олимпиадае вуизы 4 ёросысь удмурт пиналъёс: Бурай, Калтасы, Татышлы но Янаул ёросъёсысь. Жаляса верано, Ермекей районысь участникъёс öз лыктэ, муниципальной этап отын радъямын ке но вал. Ваньзы люкаськизы 18 дышетскисьёс: VIII классысь 6 дышетскись, IX классысь – 6, X но XI классъёсысь быдэн 3.
Олимпиада вань анай кылъёсъя (удмурт, мари, татар но чуваш) радъяськиз 3 этапен: викторина, сочинение но диалог. Викториналы сётӥське 1 час. Котькуд класслы сётэмын 8 юан: 3 юан кылъя, 5 юан литературая. Туэ ужъёс кулэ каризы толэзь нимъёсты тодэмез, синтаксической разборез но текстлэсь стильёссэ тодэмез. Литературая юанъёс, кылем арын сямен, литературной терминъёсты, пöртэм произведениосысь текстъёсты тодэмез кулэ каро. Ваньмыз школьной программая.
Кыкетӥез уж – сочинение. Солы висъямын 3 час. IX – XI классъёсын дышетскисьёс ужзэс гожтӥзы сётэм литературной материалъёсъя – кылбурлы анализ. VIII классысь дышетскисьёс ужазы сётэм проблема бордын: «Дунне вылын нош ик всемирной потоп луоно. Тӥляд вань луонлыкты ковчеге басьтыны 3 книга удмурт кылын. Кыӵе 3 удмурт книгаез утьысалды вуоно поколениослы?». Гожтоно сочинение сётэм темая «Кыӵе 3 удмурт книгаез мон утьысал вуоно поколениослы?». Кылем ар ужъёсын ӵошатыса, туэ сочинениос ӟечгес гожтэмын вал. Арысь аре кылтӥрлык но пуштросэз ласянь сочинениос пöрмо золгес.
Диалоглы туэ сётмын вал таӵе темаос: «Шутэтскон нунал, кудӥз мынам тодам кылиз», «Мынам матысь эше», «Мынам яратоно дышетӥсе» – VIII класслы; «Тунсыко адямиен пумиськон», «Спорт. Кыӵе инты басьтэ со мынам улонам?», «Тунсыко профессия» – IX класслы; «Шудо адями. Кыӵе со?», «Коньдон адямиез шудо кароз-а?», «Мынам вуоно улонэ сярысь малпанъёсы» – X – XI классын дышетскисьёслы. Та этапын висъям потэ Ахметзянова Ольгаез (XI класс, Татышлы ёросысь Выльгурт школа), нылаш чебер но вольыт вераське удмурт литературной кылын. Пиналъёс вераськоназы трос куто ӟуч но диалектной кылъёсты, сыӵе ужъёс ичигес баллъёсын дунъямын вал.
Олимпиадаын призёръёс луизы: Мухаметзянова Ксения, Янаул ёросысь Шудек школаын VIII классысь дышетскись; Кунакбаев Дмитрий, Татышлы ёросысь Кальтяево школаын VIII классысь дышетскись; Мухаметгалиева Дарина, Калтасы ёросысь Большекачаково школаын IX классын дышетскись; Гарифьянова Наталья, Татышлы ёросысь Кальтяево школаын IX классысь дышетскись; Шаманаева Альбина, Янаул ёросысь Ямады школаын X классысь дышетскись; Ахметзянова Ольга, Татышлы ёросысь Выль Татышлы школаын XI классын дышетскись.
Удмурт кылъя но литературая элькун олимпиадаын вормисьёс луизы: Гараева Аделина, Янаул ёросысь Вуж Вараш школаысь VIII классын дышетскись; Давлетова Елизавета, Янаул ёросысь Каймашабаш школаысь IX классын дышетскись; Шакирова Полина, Татышлы ёросысь Улысь Балтач школаысь X классын дышетскись; Сергеева Вилиана, Татышлы ёросысь Улысь Балтач школаысь XI классын дышетскись.
Арысь аре ӟеч результатъёс возьмато Татышлы ёросысь Улысь Балтач школаысь лыктэм участникъёс, дышетӥсьсы – З.Т. Шарафутдинова. Туэ Зинаида Тимерьяновна 2 вормисьёсты дасяз.
Вормисьёсты тулыспал толэзе возьма Удмурт Элькунын ортчись удмурт кылъя но литературая межрегиональной олимпиада. Нылъёслы сӥзем потэ азинлык но вормонъёс.
Олимпиадаын вормисьёс пусъемын кузьымъёсын но дипломъёсын. Озьы ик вань удмурт пиналъёс Башкортостанысь Удмурт национально-культурной центрлэсь кузьымъёссэс басьтӥзы. Юри со понна олимпиадаез ворсась мероприятие вуизы С.Г. Гарифуллин, Центрлэн кивалтӥсез, но асьме элькунын потӥсь «Ошмес» газетын ужасьёс.
О.Р. ДАВЛЕТОВА,
учитель удмуртского языка и литературы Каймашабашевской школы
Янаульского района, председатель жюри
Читайте нас в
© 2020 Сайт издания "Башҡортостан уҡытыусыһы" Копирование информации сайта разрешено только с письменного согласия администрации.
Теркәү тураһындағы ПИ ФС 77‑70646‑сы таныҡлыҡ 2017 йылдың 15 авгусында Элемтә, информацион технологиялар һәм киң мәғлүмәт сараларын күҙәтеү буйынса федераль хеҙмәт идаралығы тарафынан бирелде.
Ижтимағи-педагогик һәм фәнни-методик айлыҡ журнал Общественно-педагогический и научно-методический ежемесячный журнал. Издается с 1920 года. Главный редактор: Каримов С.Г. | https://uchbash.com/articles/natsionalnye-yazyki-i-literatury/2020-05-15/anay-kyl-asmelen-uzyrlykmy-221896 | 2023-12-07T06:38:24Z | <urn:uuid:6606b454-2f55-4e86-82a0-da1d3245f938> | [] | [] | udm-Cyrl | 0.86 | 0.64 | 0.97 | 14 | 7,853 | tlsh:T133AD6FF19D90EF1EC273E18A5E401A61ACA55567E3223A2ACCC0B40165A6094EFFCC537AF55596CE5CEF8351F916FA087E4B3CD618FE3A9B7366000479BF7AF2164C23D74A |
«Удмурт нылкышно кенеш » огазеяськонлэн таяз арын ужамез сярысь нимысьтыз кыл сётэмын вал Надежда Степановалы.
«Вуж ӵектосъёсмес но азинтыны тыршиськом, выльёсыз бордын но ужаськом, — пусйиз со. — Калык пӧлы вӧлмизы ини «Выжы-выжы-выжыкыл» , «Пичи Чеберайёс но Батыръёс» нылпи фестивальёс, «Табань-клуб», «Ашальчи лыдӟонъёс, «Данъясько тонэ, анай» нимо ужрадъёс. Выльёсыз пӧлын — «Меми дор сяськаос» интернет — ӵошатскон, «Анайлы сӥзьыса» ӵектос. Али ёрос Нылкышно кенешъёс Анайлы сӥзем нуналлы дасясько, озьы ик выль ужрадъёс дасяло, кылсярысь, «Анае вуриз такъя», «Устоез анай» фестивальёс но мукет. Ар пумын анайлыкез ӝутон ужпумъя Нылкышно кенешчиосмы понна нимысьтыз дышетскон ортчытыны чакласьком».
Али Удмурт нылкышно кенеш Правленилэн ёзчиосыз «Пичи Чеберайёс но Батыръёс» фестивальлэн йылпумъян ужрадэзлы дасясько. Туэ фестиваль площадкаос радъямын вал 20 ёросъёсын, Можгакарын но Ижкарын.
10-тӥ шуркынмонэ Эшъяськон юртын быдэс элькунысьтымы Пичи Чеберайесты но Удмурт Батыръёсты адӟыны луоз.
«Али ужаськом сценарий бордын — ужрадысьтымы пиналъёс ваньзы ик лӧптэм мылкыдын мед бертозы, удмурт кылын вераськыны быгатэмзылы шумпотыса», — пусйиз Надежда Степанова. | https://udmddn.ru/ivorjos/udmurt-kyl-pinalyosly-shumpoton-med-va/ | 2023-12-01T06:07:10Z | <urn:uuid:b4f780d1-0a73-4288-836c-4dfb36a8e130> | [] | [] | udm-Cyrl | 1 | 1 | 0.97 | 5 | 2,163 | tlsh:T1F80898415890EE1DC6B3E6466E4412228DE14183E31277121CC179102459096EFF94733AFB1159DE0CEE6325E146E91CBA8F38DB297EB779B317044D79BF15F60588A3C79A |
Каркалай — Ува ёросысь бадӟым черкогурт, Каркалай гурт поселенилэн шорсюлмыз. Ижевск — Кильмезь чугун сюреслэн станциез. Каркалайысен Уваозь — 12 иськем, Ижозь — 52 иськем.
Черкогуртлэсь уйпалын Бадӟым Каркалай гурт вань на, сое станциен автомобиль сюрес герӟа.
Историез[Тупатыны | бамлэсь кодзэ тупатоно]
1920-тӥ аръёсын та интыосын Увино-Узгинской чугун сюрес мылысь-кыдысь лэсьтӥське вал. Сое азинтэмен Каркалай но Люквай шуръёс вискын станциез но лесоучастокез инъяллям. Тазьы бускель шурлэсь нимзэ басьтыса 1925-тӥ арын Каркалай черкогурт кылдӥз. 1930-тӥ аръёсын татчы леспромхоз пуктӥллям — Удмуртиысь туж бадӟымез нюлэс дасян но нюлэс вандон предприятие. Солэн лесопунктъёсыз Подмойын интыяськизы, но лесоучастокъёсыз шобыръязы ёрослэсь шӧдскымон люкетсэ. Узкоколейкаосыз но ледянкаосыз трос сю иськемъёслы кыстӥськиллям. Чистостемозь ӧжыт гинэ вуттымтэ огзы ужамысь дугдӥз 70-тӥ аръёслэн кутсконазы гинэ. Каркалайын улӥсьёс котьку трос йӧскалыкъем вал, соос пӧлын озьы ик уно спецпереселенецъёс вал; соин ик татысез калык аспӧртэм сямен висъяськиз.
Ожгар аръёсын трос дас каркалайёс Родина понна ожмаськыны кошкизы но ӧз берытскелэ. Тани ог-огзылэн нимъёссы: В. Х. Сопельняк, Я. М. Седов, В. С. Санников, И. Д. Меньшиков, А. В. Мельников, М. Ф. Докучаев, А. Г. Балдин, И. П. Белоусов, И. П. Блинов.
Ожгар аръёсын Каркалай улӥсьёс люказы уксёез Горд армилы самолёт-истребителез лэсьтон понна. Таин сэрен соос доры Сталинлэсь тау каременыз телеграмма вуиз.
Нюлэсъёсыз коранъёс бере соосыз тупатылыны кулэ луиз. Соин ик 1950-тӥ арын татын Уваысь лесхозлэн Каркалай лесничествоез усьтӥськиз. 1959-тӥ арын посёлокын 2022 адями улэ вал. Соку нюлэс дасянъёслэн пичиёмонэнызы сэрен леспромхоз пыдсаськиз. Со интые сояз арын ик МВД-лэн исправительно-трудовой колониез усьтэмын вал. Со дырысен та учреждение каркалайёслы уж сётэ. Колония тюрьмаын пукисьёслэн киосынызы поттэ металлообработкалэсь изделиоссэ.
Улӥсьёс[Тупатыны | бамлэсь кодзэ тупатоно]
1999-тӥ ар
2010-тӥ ар
2012-тӥ ар
адями 798 адями 1731 адями
Социальной удыс[Тупатыны | бамлэсь кодзэ тупатоно]
Туннэ Каркалай — умой лэсьтэм черкогурт. Солэн шораз интыяськизы нылпи сад, школа, библиотека, почта, гурт администраци, штаб. Ог вить вузкаронниос ужало. Сельсовет вӧзын сылэ ож аръёсы быремъёслы сӥзем памятник. Черкогуртлэн уйпал-ӝытпал пумаз Каркалай шурлэн умой лэсьтэм тыметэз вань. Совето вакытэ ярдур вылаз шутэтскон инты вал.
Чугун сюрес станция
Транспорт[Тупатыны | бамлэсь кодзэ тупатоно]
Асфальт сюресэн черкогурт герӟаськемын Ува — Мушковай трассаен. Со вылтӥ нуналлы быдэ Каркалайысь Увае но берлань автобус мынэ-ветлэ.
Озьы ик черкогурт пыр чугун сюрес ортче, куд вылаз Каркалай станция интыяськемын. Станциын дугдыло Ижысен Уваозь мынӥсь-ветлӥсь пригород поездъёс.
↑ https://www.webcitation.org/679s5SQpA?url=http://uvainfo.ru/people
«https://udm.wikipedia.org/w/index.php?title=Каркалай_(Ува_ёрос)&oldid=123734»-ысь басьтэмын
Категориос:
Улон интыос алфавитъя
Статьи о населённых пунктах без категории на Викискладе
Ува ёросысь улон интыос
Адскисьтэм категориос:
Википедия:Статьи с источниками из Викиданных
Википедия:Статьи без изображений (страна: Россия)
Википедия:Статьи без изображений (не распределённые по типам)
Та бамлэн берпуметӥ воштонэз: 09:06, 18 Куартолэзе 2023.
Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе. | https://udm.wikipedia.org/wiki/%D0%9A%D0%B0%D1%80%D0%BA%D0%B0%D0%BB%D0%B0%D0%B9_(%D0%A3%D0%B2%D0%B0_%D1%91%D1%80%D0%BE%D1%81) | 2023-12-02T12:55:24Z | <urn:uuid:8ceb459f-0876-4c8e-8bca-acb1fe6ee8b7> | [
"footer",
"short_sentences"
] | [
"liste_bu",
"wikipedia"
] | udm-Cyrl | 0.9 | 0.85 | 0.95 | 27 | 6,030 | tlsh:T1F25BFEC16695DA0E8233E51E6E5093628EA5A167E32377599CD1F4067946090EEFC9537BEA4092CE18EEA268A145E808BF4A6CDA15FD397F722601083EBF3BF6014873D717 |
Удмурт азьветлӥсьёс матысь дыре выль ӵектоссэс улонэ пыӵатон борды басьтӥськозы. Валтӥсь ужпум — видеоклип дасян
Выль проектлэн нимыз — ПУС лаборатория. Отчы котькуд мылкыд карись кырӟась пыриськыны быгатэ. Курон — кырӟан азьвыл ик гожтэмын луыны кулэ ини.
Оглом 4 крезьгуро адӟытон дасямын луоз.
ӵектосэ пыриськон вылысь курон келяно та чӧлскетъя
Тодады вайытом, «Куара» огазеяськон клипмейкинген кемалась тодмо ини. «Тамга» видеошкола улсын озьы ик видеоклипъёс лэсьтэмын вал. | https://udmddn.ru/ivorjos/kuara-ogazeyaskon-utcha-udmurt-kyr-asyosty/ | 2023-11-29T19:19:08Z | <urn:uuid:31ee774f-01db-4566-95d1-4742bd1dc907> | [] | [] | udm-Cyrl | 1 | 1 | 0.98 | 5 | 885 | tlsh:T185E0ED115950ED0B4773D667AE806660CCD15697D3223A059EE0B4111467064EDBC8527AE620C1DB18FB8514E446E409FB0F28CB2CBF7CAB7656150C7FAF62E0110C23DA0A |
29-тӥ куарусёнэ Удмурт кылын шонер гожъяськонъя элькун ӧрилэн ёзчиосыз люкаськылӥзы. Пумиськонлэн мугез — удмурт кылын шонер гожъяськонъя кыллюкамез эскерон. Со сярысь ивортэ Йӧскалык политикая министерстволэн пресс-службаез.
Ӧрилэн ёзчиосыз тупатъям правилоос пумысен мылкыдзэс шараязы, споръяськоно юанъёсты сэрттӥзы-пертчизы, дасям кыллюкамлэсь кулэлыксэ пусйизы.
«Ойдо дышетом удмурт кылэз тодмо удмуртъёсын!» ӵектос ялӥзы кылем арын Глазкарысь «Зеленый мир» нылпи лыдӟетъюртын. Радъяське со быдэсак онлайн амалэн.
Ӵектослэн авторез Елена Блинова видео пыр тырше пиналъёсты удмурт кыллы дышетыны, озьы ик соослы удмурт книгаосмес возьматыны.
Пиналъёсты удмурт кылъёсын тодматӥзы ини «Удмурт Кенеш» огазеяськонлэн Тӧроез Татьяна Ишматова, «Удмурт дунне» газетлэн валтӥсь редакторез, «Удмурт нылкышно кенеш» огазеяськонлэн кивалтӥсез Елена Миннигараева, «Удмуртие» телерадиокомпанилэн валтӥсь редакторезлэн воштӥсез Сергей Касаткин, «Иднакар» газетлэн валтӥсь редакторез Елена Пономарева но мукетъёсыз.
Тунсыко но аспӧртэмлыко ӵектосэн пыр-почгес тодматскыны быгатӥськоды «Время приключений в Зелёном мире» огинэ выжыса.
Ижкарысь 284-тӥ номеро нылпи сад дасяське выль дышетскон арысен удмурт группа усьтыны. Али со бордын нимысьтыз ӧри ужа ини.
Нимысьтыз ужась ӧрие пырисько — садысь дышетӥсь, психолог, валтӥсь визьнодась, крезьгуръя кивалтӥсь но удмурт группаосын ужаны дась визьнодасьёс. Ваньзы ик люкаськемъёс бадӟым мылкыдзэс веразы «Удмурт Кенеш» огазеяськонэн кусып тупатыса ужаны.
«284-тӥ номеро нылпи сад туж мыло-кыдо пыриське пӧртэм удмурт ужрадъёсы, инъетсы соослэн дась», — шуэ «Удмурт Кенеш» огазеяськонлэн Ижкарысь Октябрь ёрос ёзэтэзлэн кивалтӥсез Валентина Ившина.
«Удмурт Кенеш» огазеяськон ивортэмъя.
24-тӥ инвожое, Егитъёслэн нуналзылы сӥзьыса, Ижкарын «Удмурт-а мон?!» улосвылкуспо форум ортчиз. Отчы 100 пала мыло-кыдо удмурт егитъёс пыриськизы.
Форумез радъязы Удмуртилэн Кун Кенешысьтыз тодосъя, дышетонъя, лулчеберетъя, туризмъя но йӧскалык политикая ялан ужась ӧри, «Удмурт Кенеш» огазеяськон но удмурт егитъёслэн «Шунды» огазеяськонзы элькунысь йӧскалык политикая министерство юрттэмъя.
Форумлэн нырысь ик пленарной кенешонэз ортчиз. Егитъёс люкаськизы Удмурт Элькунысь Кун Кенешлэн юртаз. Кенешонэз нуиз «Удмурт Кенеш» огазеяськонлэн Тӧроез Татьяна Ишматова. Со пусйиз, форум радъямын вал егитъёслэсь мылкыдзэс ӝутон, кулэлыксэс шӧдытон, ас кужымзылы оскон пыӵатон понна шуыса.
Егитъёсты ӟечкыласа вазиськизы Кун Кенешлэн тӧроез Владимир Невоструев, йӧскалык политикая министр Эдуард Петров, Егитъёсын ужан политикая агентствоен кивалтӥсь Алексей Выстребов, Удмурт егитъёслэн «Шунды» огазеяськонзылэн тӧроез Виолетта Анисимова.
Форумлэн пленарной люкетаз ик докладъёс но чузъяськизы. «Даур ТВ» интернет-телевиденилэн кылдытӥсез, Удмуртиысь Калыкъёслэн эшъяськон юртысьтызы методист Богдан Анфиногенов егитъёслэн туала удмурт ӵектосъёссы пумысен вераськиз. Нош «Шунды» огазеяськонэн 2008-тӥ-2009-тӥ аръёсы кивалтӥсь, Йӧскалык прессалэн юртысьтыз ӧнерчи Людмила Чернова мадиз удмурт азьветлӥсьёсты будэтонын «Шундыкар» лагерьлэн бадӟым интыез сярысь.
Пленарной кенешон бере форумлэн ужез секциосын азьланьтӥськиз. Отын егитъёс улонзэс проект амалэн радъян пумысен кенешизы, мерлыко вотэсъёсын ужан амалъёсын тодматскизы, ас куаразылы но мугорзылы кузё луон сярысь мастер-классэ пыриськизы.
Пумиськон радъяськиз Калыкъёслэн эшъяськон юртазы. Ужэрадэз нуиз огазеяськонлэн Тӧроез Татьяна Ишматова. Пичи кенешлэн ужаз пыриськизы йӧскалык политикая министр Эдуард Степанович Петров, дышетонъя но тодосъя министр Светлана Михайловна Болотникова.
Пумиськонын котьку сямен лэчыт юанъёс ӝутэмын вал анай кылэз дышетон пумысен. 1-тӥ куарусёнысен школаос выль Федерал кун стандартъёсъя ужаны кутскозы. Таяз арын отчы 1-тӥ-5-тӥ классъёс выжозы. Нош быдэсак со улонэ пыӵаны кулэ 2025-тӥ арозь. Соин ик кенешчиослэн сюлмаськонъёссы кылдо, кызьы выль стандартъёс улсын дышетон радъямын луоз шуыса. Светлана Михайловна пусйиз, та учыре удмурт кылъя урокъёс кулэстэмын уз луэ шуыса.
Шуг-сектъёс кылдо удмурт учебникъёсъя но. Татарстанысь удмуртъёс али дыре электрон учебникъёсын дышетско шуыса вераз Лулчберетъя автономизылэн кивалтӥсез Андрей Сергеевич Герасимов. Татьяна Витальевна валэктӥз, со понна интыысь дышетонъя министерствоосы вазиськыны кулэ шуыса. Уго Удмуртиысь учебникъёсты басьтон понна соос коньдон висъяло. «Зэм но, та юан трос пол ӝутэмын ни вал Кукморын но, Балтасиын но. Но малы ке сое быдэстыны уг пӧрмыто али ке но. Ми но таӵе ик амалэн Татарстанысь бигер кылъя учебникъёсты октӥськом. Башкириысь удмуртъёс но учебникъёсмес капчиен басьто», — шуиз со. Ватсаса вераломы на, палэснысь удмуртъёслэн азьпалан шуг-секытъёссы медаз кылдэ шуыса, «Удмур Кенешлэн» кичӧлтэмезъя, Удмурт Элькунысь йӧскалык политикая министерстволэн выль кун программаяз удмурт кылъя учебникъёсты басьтон понна ватсаса люкет пыртэмын. Оскиськом, программа улонэ пыӵалоз шуыса, но учебникъёс котькуд школае вуозы.
Ӵапак али дыре со кун программаез юнматон но сое уксёен тырмытон бордын министерствоын уж нуиське. Со сярысь кенешчиослы ивортӥз Эдуард Степанович. Вань удмуртъёслэн 14-тӥез ӧтчамазы Резолюцие кутэм мукет ужъёслэн быдэсъяськеменызы но тодматӥз министр. Кылсярысь, со элькунамы кык кун кылъёслэн кутӥськемзы сярысь. Берло дыре ужъюртъёс, огазеяськонъёс но предприятиос нимъёссэс ас валамзыя но удмурт кылэз тодэмзыя берыктыны кутскизы. Соин ӟуч кылысь удмурт кылэ нимысьтыз берыктӥсьёсты юнматозы.
Удмурт кылъя улоскуспо олипиада 17-тӥ оштолэзе ортчиз. Нош толон, 26-тӥ куартолэзе, Ижкарысь 60-тӥ школаын вормисьёсты но призёръёсты данъязы.
60-тӥ школаын удмурт кылъя олимпиада 2010-тӥ арысен радъяське ни. Но берло кык арзэ дистант амалъя ортче. Кызьы шуо радъясьёс, со луонлык сётэ Удмуртиысь сяна, Татарстанысь, Башкириысь пиналъёслы но анай кылэз тодэмзэс возьматыны.
Олимпиадае котькуд мылкыд карись пинал пыриськыны быгатэ. Туэ удмурт кылъя тодон-валанзэс 2-тӥ-8-тӥ классын 100 дышетскисьёс эскеризы: элькунысьтымы 84 нылпи, Татарстанысь — 15 но Башкортостанысь — 1 адями.
Дэри ёросысь удмурт кылэз дышетӥсь пиналъёс понна «Гуждор» фестиваль туэ кыкетӥ ползэ ортчиз ни. Радъяськиз со «Лудорвай» музей-заповедникын.
Таяз радэ школаын дышетскисьёслы гинэ ӧвӧл, садике ветлӥсь пичыльтыкъёслы но празднике вуылыны луонлык кылдытэмын вал. Куное озьы ик ӧтемын вал элькунысьтымы Пичи Пурга ёросысь но Татарстанысь Агрыз ёросысь пиналъёс но.
Мыло-кыдо, удмурт шӧмо пӧрмытизы фестивалез люкаськемъёс. Калык дӥськутэн лыктэм нылъёс но пиос сцена вылысен кылбуръёс лыдӟизы, кырӟазы-эктӥзы, сценкаос но мода возьматӥзы.
Удмурт пиналъёсыз праздникен ӟечкыланы вуылӥзы Дэри ёрослэн йырыз Константин Русинов, «Удмурт Кенеш» огазеяськонлэн Тӧроез Татьяна Ишматова, Дэри ёрос ёзэтмылэн кивалтӥсез Лидия Биянова. Соос пиналъёслы азинлыкъёс сӥзизы, тау кылъёссэс веразы анай-атайёссылы, визьнодасьёссылы, дышетӥсьёссылы тыршемзы понна, нылпиослы удмуртлыкез пыӵатыны амалъёс шедьтэмзы понна.
Ужзы «КУАРА» огинлэн клипмейкингъя «Пус» лаборатория улсын быдэстӥське. Та ӵектоссы «Лулчеберетъя кичӧлтонъёсын» Азьмуртлэн Фондысьтыз грантсэ утӥз.
Нырысь-валысь клипмейкингъя лабораторие пыриськисьёс интенсиве люкаськылӥзы. Отын соос выризы предпродакшнэн: котькуд клиплы сториборд дасязы, тыл бордын, образъёс бордын ужазы, клипъёсты снимать карыны интыос но геройёс утчазы, малпанъёсынызы кырӟасьёсты тодматӥзы.
Лабораторие пыриськемъёслэн верамзыя, интенсив улсын ик ортчиз онлайн пумиськон Москваысь монтажёрен, видео колористэн, Хохлов Сабатовский киношколаысь ӧнерчиен Евгений Тенэн.
Со люкаськемъёслы видео лэсьтон удыслэн ужамез сярысь вераз. Со сяна, Евгений «пусчиос» пӧлын вожвылъяськон ортчытоз на, устоез проектэз лэсьтӥсьёслы кенеш сётоз, клипсэс буяны юрттоз.
Клипмейкингъя «Пус» лабораторие пыриськисьёс ньыль съёмочной группалы люкемын. Та дырлы нырысетӥ клип дасямын ини IVINAVI проектлы. Таяз арняе ужзэ мытоз но выль клип бордын тыршоз кыкетӥез группа.
Удмурт кун университетлэн лыдӟетъюртаз Дэри ёросысь дышетӥсьёс понна «Мынам удмурт кылъя (литературая) пӧлэстэм уроке» вожвылъяськон ортчиз. Малпаз но радъяз сое Лудорвай шоръёзо школалэн директорез, этнокультураез азинтонъя «ЛудДор» ресурс центрлэн кивалтӥсез Надежда Николаевна Мерзлякова.
Ужрад улсын удмурт кылъя но литературая дышетӥсьёс физикая, математикая, экологияя, англи кылъя, физкультурая, крезьгуръя, психологияя ӧнерчиосын ӵош огазеяськыса, пӧлэстэм урокъёсты нуонъя мастер-классъёс возьматӥзы. «Адӟыны луиз, кызьы пӧлэстэм урокъёс пыр удмурт кыллэсь тодон-валан сётон удысын кутӥськемзэ паськытатыны, дышетскон ужпӧрез нылпилы тунсыко карыны, улон шоры паськытгес учкыны дышетыны луоно» — вераз «Вордскем кыл» журналлэн валтӥсь редакторез, вожвылъяськонлэн жюриезлэн ёзчиез Андрей Клементьев.
Вожвылъяськонлэсь Гран-призэ басьтӥзы Шор Постол шор ёзо школаысь удмурт кылъя но литертурая дышетӥсь Надежда Васильевна Кабанова но математикая дышетӥсь Юлия Алексеевна Бобылева.
«Удмурт кылъя (лыдӟиськонъя) устоез пӧлэстэм урок» номинациын устоосыз луизы Юськи шоръёзо школысь покчи классъёсын дышетӥсь Елена Васильевна Иванова но физкультурая дышетӥсь Ирина Александровна Глухова. «Удмурт кылъя (литературая) устоез пӧлэстэм урок» номинациын вормизы Изгурт шоръёзо школаысь удмурт кылъя но литературая дышетӥсь Галина Витальевна Мамонтова но экологияя дышетӥсь Христина Григорьевна Липина.
Вожвылъяськонын оглом возьматэмын вал 13 мастер-класс. Устоосыз мастеръёс ӟечкыламын луозы 12-тӥ куартолэзе «Гуждор» фестивальын.
2-тӥ оштолэзе Удмуртиын но солэн палэназ дас одӥгетӥзэ ини «Бадӟым удмурт диктант» акция ортчиз. Туэ со Удмуртиын ялэм Дышетонлэн арезлы сӥземын вал. Диктантлэсь текстсэ гожтӥз «Кенеш» журналлэн валтӥсь редакторез Анастасия Шумилова.
Диктантэз туэ гожтыны луиз «Мынам Удмуртие» радиолэн но телевидениелэн меӵак эфирез улсын, озьы ик каръёсын но ёросъёсын усьтэм площадкаосын. Удмуртиын сыӵе площадкаос ужазы 125 интыын, со сяна 30 площадкаос усьтэмын на вал мукет улосъёсын но.
Радъясьёслэн верамзыя, Удмуртиын сяна, удмурт диктант гожтӥзы Москваын, Санкт-Петербургын, Муромын, Башкортостанын, Татарстанын но Марий Элын.
Акцие оглом 2 943 мурт пыриськиз. Со пӧлысь 700 котырез – текстэз радио пыр лыдӟем улсын гожтӥз. «Бадӟым удмурт диктант» ужрадэ пыриськисьёс пӧлын тужгес пиналъёсыз Ижкарысь, Башкортостанысь но Татарстанысь 7 аресъем вить пиналъёс луизы. Нош тужгес арлыдоосыз – Балезино ёросысь 85 аресъем кык нылкышноос. Ваньмызлэсь трос диктант гожтӥсьёс — Дэри ёросын улӥсьёс.
Диктант гожтӥсьёслэсь ужъёссэс Удмурт кун университетысь Удмурт кылосбуръя, финно-угроведениея но журналистикая институтысь дышетӥсьёс учкизы. Озьыен, диктантэз янгышъёстэк гожтӥз но 100 балл люказ 92 адями.
Бадӟым удмурт диктантэ пыриськемъёс асьсэлэсь баллъёссэс тодыны но электрон сертификат басьтыны быгатозы 16-тӥ куартолэзьысен та чӧлскетъя — udmdiktant.ru
Гужем смена ужалоз 23-тӥ инвожоысен 28-тӥ инвожоозь «Березка» санаториын.
Лагерь туэ кыкетӥ ползэ ортчоз. Сменаез радъян понна Ува ёросысь дышетӥсьёс но «Удмурт Кенеш» ёзэтлэн ёзчиосыз та унналъёсы кенешонэ люкаськылӥзы.
«Ӟучомем ёросмы понна та ужрад туж кулэлыко но пайдаё луэ, — шуо гужем сменаез радъясьёс. — Кылем арын пиналъёсмы трос выльзэ тодӥзы: журналистикаен тодматскизы, видеосъёмка но видеомонтаж лэсьтон бордын тыршизы, арганэн но кубызэн шудыны дышетскизы но трос мукет. Но валтӥсез – вить нунал ӵоже отын чузъяськиз удмурт кыл».
Ивор басьтэмын «Удмурт Кенеш» огазеяськонлэн мерлыко вотэсбамысьтыз.
Текстлэн авторез «Кенеш» журналлэн валтӥсь редакторез Анастасия Шумилова луоз
Та сярысь огкылэ вуиз акциез радъян бордын ужась группа. Диктантлэн текстэз сӥземын Удмуртиын ялэм Дышетонлэн арезлы. Нош гожтонлэн нуналыз юнматэмын Ашальчи Окилэн вордскем нуналэзлы матэ карыса.
Тодады вайытом, акци радъяське «Мынам Ужмуртие» телерадиокомпаниен, йӧскалык политикая министерствоен, «Удмурт Кенеш» огазеяськонэн но УдГУ-ысь ӧнерчиосын.
Кылем арын Удмуртиын 45 площадкаосын диктантэз гожъязы. Со сяна, Россилэн мукет улосъёсаз 13 площадка ужаз.
Удмурт егитъёслэн «Куара» студиязы Элькунысь кык тодосчиос вуылӥзы.
Филология тодосъёсъя кандидат, УдГУ-ысь тодосчи Галина Шушакова мадиз удмурт калык выжыкыл сярысь, нош этномузыколог Екатерина Софронова вераз удмурт крезьгуро фольклорез бичан но эскерон амалъёс сярысь.
Вожвылъяськонын вормисьёс нимысьтыз премиосын пусъемын луозы. Со сярысь ивортэ конкурслэн кичӧлтӥсез — «Удмурт дунне» газетлэн редакциез
Конкурсэ пыриськыны быгато 16 аресысен 35 аресозь егитъёс.
Келяно удмурт кылын гожтэм но нокытын печатласькымтэ ужъёсты.
Номинациос:
Тужгес усто кылбур
Тужгес усто верос
Тужгес усто повесть
Котькуд номинацияя куинь вормисьёсты бырйыны чакламын. Соос 5 сюрсысен 25 сюрсозь коньдон премиосын пусъемын луозы, яке Йӧскалык прессая юрт юрттоз соослы книгазэс поттыны.
Дыртэлэ асьтэды эскерыны! Нош ми быгатомы тӥледлы визь-кенешен юрттыны. Премиосты висъя Россиысь Кун Думаысь депутат Лариса Буранова.
Юанъёсын вазиськоно 8(3412) 73-33-42 телефонъя
Вожвылъяськон сярысь ужкагаз татын
Валтӥсь рольёссэ шудӥсьёс но сценарий гожъясьёс — Удмурт театрысь артистъёс. Туннэ фильмлы тизер дась ини. Уж борды рос-прос басьтӥськозы тырмыт коньдон люкам бере
Фильм нимамын «Кин кызьы узырме, яке ограбление по-удмуртски». Сценарий гожтон уж кема кыстӥськиз, ар пала. Оскиськом, туэ гужем кутском ни съёмкаос борды. Та вакыт краудфандинг амалэн уксё люкаськом
Максим Григорьев, Удмурт Театрысь артист
Выль удмурт фильм бордын ужан, Удмурт Театрлэн выльдэм репертуарез сярысь вераз Удмурт Театрысь артист Максим Григорьев «Даур ТВ» интернет-телеканаллэн эфираз «Нуназе подкаст» телеадӟытонын
туспуктэм басьтэмын Максим Григорьевлэн вотэсбамысьтыз
Удмурт азьветлӥсьёс матысь дыре выль ӵектоссэс улонэ пыӵатон борды басьтӥськозы. Валтӥсь ужпум — видеоклип дасян
Выль проектлэн нимыз — ПУС лаборатория. Отчы котькуд мылкыд карись кырӟась пыриськыны быгатэ. Курон — кырӟан азьвыл ик гожтэмын луыны кулэ ини.
Оглом 4 крезьгуро адӟытон дасямын луоз.
ӵектосэ пыриськон вылысь курон келяно та чӧлскетъя
Тодады вайытом, «Куара» огазеяськон клипмейкинген кемалась тодмо ини. «Тамга» видеошкола улсын озьы ик видеоклипъёс лэсьтэмын вал.
Удмурт нылпиос понна «Шундыкар» лагерь смена 15 -тӥ гудырикошконэ кутскоз. Отчы пыриськон вылысь нимысьтыз вожвылъяськон ялэмын.
Мар кароно лагере шедён понна?
Нимтулдэс, вордӥськем ардэс, улон интыдэс, кыӵе классэз быдтэмдэс, пӧртэм огазеяськонъёслэн ужазы пыриськемдэс, «Шундыкар» лагере вуылэмдэс (арзэ но ӧрзэ) гожтыса, телефон номердэс яке электрон почтадэс, быръем ӧрдэс пусйыса гожтэт келяно.
Быръем ӧрдыя уж быдэстоно:
Суредаськон (8-тӥ-11-тӥ классъёс) — удмурт выжыкылъёс но легендаос вылэ пыкъяськыса, кӧня ке суредлэсь комикс пӧрмытоно. 3 валтӥсь геройлэсь тусъёссэс нимысьтыз суредано. Пусъёно, вань-а ноутбукты, графической планшетты, быгатӥськоды-а соосын вырыны.
Литература (8-тӥ-11-тӥ классъёс) — «Туала удмурт гурт» темалы 16 чурлэсь бадӟым кылбурдэс яке 2 бамлэсь кузь веростэс келяно. Ужъёс художественной литературалэн тодметъёсызлы мед тупалозы, эссеос но заметкаос уз дунъяське.
Фольклор (5-тӥ-8-тӥ классъёс) — удмурт калык кырӟанэз яке эктонэз быдэстэмдэс видеое пуктоно. Пусъёно, кытысь тӥ со сярысь тодӥды, Интернетысь ке шедьтӥды — ссылка юнматоно.
Эстрада (8-тӥ-11-тӥ классъёс) — сцена вылын акапельно но фонограммая 2 кырӟан быдэстоно, соосты видеое гожтыса келяно.
Крезьгуро инструментъёсын шудон (7-тӥ-11-тӥ классъёс) — кыӵе ке крезьгуро инструментэн 2 кырӟанэз шудэмдэс видеое гожтыса келяно.
SMM (Social Media Marketing) (9-тӥ-11-тӥ классъёс)
Та чӧлсконъя пырыса сётэм заданиосты быдэстоно: https://docs.google.com/forms/d/1OZIlqVXncjGh27hfUvxK..
Театр (7-тӥ-11-тӥ классъёс). Дэмлам ужъёс пӧлысь одӥгзэ быдэстоно
Калык киуж (7-тӥ-11-тӥ классъёс) — пуысь кыӵе ке арбериез лэсьтэмдэс видеое гожтыса келяно.
Видеоискусство (7-тӥ-11-тӥ классъёс) — кыӵе ке удмурт кырӟанлы клип, вакчи кино (7 минутлэсь кузь медаз луы) яке кыӵе ке товарлы, удмурт огазеяськонлы реклама лэсьтоно. Пусъёно, вань-а асьтэ видеоблогды Instagram-ын, Tik-Tok-ын яке мукет вотэсбамъёсын (ссылка юнматоно).
Дӥськут дизайн (7-тӥ-11-тӥ классъёс) — «Туала дӥсь + удмурт шӧм = Тузӥ удмурт» темая 3 эскизъем кагаз вылэ басмаез лякылыса, коллекция кылдытоно: котькуд нунал нуллымон дӥськут, деловой (классической) костюм но вечерний .
Информационной технологиос (8-тӥ-11-тӥ классъёс) — сётэм задачаосты быдэстоно.
Ужъёстэс ыстоно 20-тӥ пӧсьтолэзёзь таӵе адресъя: 426063, Ижкар, Орджоникидзе урам, 33-тӥ «а» юрт, 204-тӥ висъет яке электрон почта пыр firstname.lastname@example.org адресъя быръем ӧрдэс гожтэтлэн темаяз пусйыса.
Йылпумъянъёс 1-тӥ гудырикошкон бере поттэмын луозы «Шунды» огазеяськонлэн shundy.ru вӧтэс бамаз, «Шундыкар» лагерьлэн «ВКонтакте» бамаз, «Удмурт дуннеын» но мукет элькун СМИосын.
Кылдэм юанъёсын вазиськоно «Шунды» огазеяськонлэн тӧроезлы Вадим Крестьяниновлы 8-919-695-32-06 номеро телефоня, яке«Шунды» огазьяськонлэн правлениезлэн ёзчиезлы Алиналы Черновалы
8 (951) 218-35-33.
Азьветлӥсьёс лэсьтэм ужъёссылы дунъет сётӥзы, вуоноезлы быдэстоно ужпумъёс пуктӥзы.
Школаосын но нылпи садъёсын ӟеч кусыпъёс юнматоно шуизы люкаськемъёс. Пиналъёсын ужъёс нуоно. Асьме историенымы, культураенымы соосты тодматон бордын тыршоно, ӵошен калык праздникъёсты ортчытъяно.
«Пӧртэм творчествоя кружокъёсты но радъясалмы ке, умой луысал, школаос гинэ солы дась мед луозы» — пусйизы кенешчиос.
Милям семьямы туж тунсыко. Ачим городын вордӥськем но будэм удмурт, кузпалы Трансильваниысь мадьяр, кык нылъёсмы нош пичиысен ик ини пӧртэм кылъёсын тодмоесь. Нырысь ик верало ачим сярысь.
Кыӵе ке ужрадъёсын монэ адямиос ӵемысь юало:
Кыӵе ёросысь тӥ?
Шумпотыса вазисько: Индустриальной!
Карын будэмме тазьы валэктоно луисько. Зэм, ӵемысь озьы луэ: удмурт гуртысь ӟуч городэ вуыса, анай-атайёс вордскем нылпиосынызы автоматически ӟуч сямен вераськыны кутско, карын удмурт кылэз дышетыны луонлыкъёс ӧжытгес уго (мон пичи дыръя воксё но ӧй вал!). Но анаелы бадӟым тау шуисько, монэ удмурт сямен кӧкыын веттамез, нуныямез понна!
Эшшо ке, ясли сюрымтэен, монэ одӥг арлы гуртэ песянае доры келяло. Татын скал йӧлын ӵош пыӵаз, дыр, ини удмуртлык но удмурт сям!..Но таин история уг быры. Нылпи садэ мынон дыр вуиз. Нош садын воспитатель но ӟуч, пиналъёс но ӟучесь. Мынам йыры сураськем, лэся: вераськемысь воксё но дугдӥськем. Соин анае-атае ӟуч сямен вераськыны кутскизы монэн – мукет луонлыксы вылымтэ, лэся. Озьы мон «ӟучомем» луи. Гуртэ вуылыкум но, пумитам удмурт сямен вазьыкузы, ӟуч сямен вазисько вал. Но пичиысен йӧлын пыӵам анай кыл, озьы гинэ уг ышы. Кызьы кидыс шуныт, небыт музъеме сюрыса пушъет сётэ, озьы ик кылмы но, ӟеч луонлыкъёс кылдыку, шарае потэ. (Соин ик тодосчиос пусъё, макем вазьгес кутске нылпи анай кылэз дышетыны, сокем умойгес).
Тодӥсько на, школаын дышетскыкум ини, киям «Анай кыл. 2-тӥ класс» учебник сюриз. Анаелы соку шуи: «Удмурт кылэз дышетэме потэ!». Озьы, пичиен-пичиен, ачим-а, анаелэн юрттэменыз-а, учебникысь ужъёсты лэсьтыса, удмурт кылэз дышетыны йӧндыри. Берло ини карын но луонлыкъёс кылдӥзы удмурт кылэз дышетыны. Ижкарысь Гуманитарной лицее дышетскыны пыри, кытын анай кылэн гинэ ӧвӧл, удмурт литератураен, этнографиен, историен, финн кылэн но финн-угор калыкъёслэн лулчеберетэнызы тодматскыны луонлыке кылдӥз. Со сяна, пӧртэм финн-угор шаеръёсы но вуылӥм: Марий Элэ, Коми Республикае, Эстоние, Финляндие, бускель Татарстанэ но. Вот таиз зэмзэ «тылгизьы аратӥз» та бадӟым дунне вылын асме удмуртэн шӧдон понна,
кин луэмме валан понна. Та ик луиз, дыр, азьпал улонам нырысетӥ вамыш но…
Дышетскыны келяны туртто вал Эстоние, но шуи: уг мыны. Одӥг ар куспын Удмурт кун университетын Удмурт филология факультетлэн финн-угор (мадяр) ёзэтаз дышетскыны кельшиз. Кӧня ке пол вуылӥ Мадяр шаере, вуоно кузпалыным тодматски.
Миклош Дэметэр – кузпалы – Трансильваниысь (Румыниысь) сэкей (székely, нем. cеклер, рум. секуй) выжыысь мадяр, Карпат гурезьёс дорын Шепшисэнтдёрдь карын вордӥськем мурт. Румыниын вордӥськемын но будэмын ке но, румын кылэз лябгес тодэ; отысь мадяръёс доразы, дышетсконниосын, ужан интыязы яке урамын котьку мадяр сямен верасько.
Анай кылзэс но лулчеберетсэс гажамзы котькытын шӧдӥське: газет бамъёсын-а, юртъер пушкын-а, дӥсьсы вылын-а, школа урокъёсын-а. Вераны кулэ, нырысетӥ дунневыл ожын Трансильваниен ӵош Венгрилэсь «вандэм» Сэкей шаер, али ке но ас эрикез понна, Румын кун пушкын автономия понна нюръяське. Нимысьтыз элькунзы ӧвӧл ке но, анай кылзэс юн утё, ог-огенызы валче улыны тыршо. Мадяр шаерын тодматским бере, нырысь аръёссэ отын ик улӥм (кузпалы дышетске на вал ай). Нылъёсмы но отын ик вордӥськизы. Печ университетысь дышетӥсьмы Эва Фанчали
нылъёсыным одно ик анай кылын вераськыны косӥз, индылэмез али ке но пелям.
Миклошен но озьы кенешим, со ас кылыныз, мон ас кылыным вераськом шуыса. Сотэк кызьы нылъёсмы песянай-песятайёсынызы, ӵыжы-выжыосынызы вераськозы. Нош ӟуч кыл пумысен ӧм кышкалэ: Россие вуылыса, одӥг адями но ӟуч кылэз тодытэк ӧз кыльы на!..
Озьы дорын вераськон кылъёсмы удмурт но мадяр кылъёс луизы. Нырысь аръёсы нылъёсмы кылъёсты суралляло ик вал, кытӥяз мадяр кылъёс борды удмурт кылпумъёс но кылъёс ватсалляськизы (viszi-сько «нуисько», labda-е «тупе», pohár-ез «стаканэз», уг pisi oda «уг чисьы отчы»), кытӥяз удмуртэз борды мадяр кылпумъёс (meg-зыра-ljuk «зыралом», буд-nak «будо», кутӥсь-kodok «кутӥськисько», гоп-ba «гопе», дэрем-em «дэреме»), яке веранъёссэс кылысь кылэ «калька» амалэн берыктылӥзы (ez fáj volt «вӧсь вал» (ez fájt интые), кезьыт вань(hideg van) но мукет). Но вераськыны дышетскись пичи
мурт одӥг кылын вераськыкуз но янгышъёс лэсьтэ, соин ик со пумысен
сюлэмшугъяськонъёсмы ӧй вал, тодӥм, берло ваньмыз интыяз пуксёз шуыса, будэмзыя сураськемысь дугдозы шуыса.
Мадяр шаерын, мадяръёс пӧлын улыса, семьяямы но мадяр кыл тросгес чузъяськыны кутскиз, валтӥсь кыл луиз, шуыны луоз (кузпалыным но ӵемысь та кылын вераськиськом, удмурт кылэз тодэ ке но). Но удмурт кылмес семья пушкамы утиськом. Со понна трос ик кулэ ӧвӧл: нылъёсыным КОТЬКУ удмурт сямен вераськыны тыршисько (мыным мадяр сямен берен вазё ке но), удмурт книгаосты лыдӟиськом, удмурт кырӟанъёсты но радиоверанъёсты кылзӥськом, интернэтысь «Шудон корка», «Мон егит» но мукет телеадӟытонъёсты учкиськом, удмурт шудонъёсын шудӥськом.
Но валтӥсь кыл но ас интызэ ыштыны, лябомытыны быгатэ, тупась учыр шеде ке. Кылсярысь, куке огпол гужем мон нылъёсыным дорам Удмуртие бертӥ, нош атаймы Венгрие кылиз, куинь аресъем Инӟы (Gyöngyi), одӥг толэзь куспын удмуртъёс пӧлын улыса, мадяр кылзэ ик вунэтӥз. Толэзь ортчыса, атаез вуэм бере, соин удмурт сямен вераськиз – Миклош паймемын вал! Но берло, конечно, выльысь тодаз ваиз. Со дырысен Инӟымы удмурт но мадяр кылъёсын огкадь вераське. Катюшмылэн (мадяр сямен Kata) Удмуртиын улыкумы (кузпалы 4 ар УдГУ-ын мадяр кыллы дышетӥз) валтӥсь кылэз удмурт вал, удмурт нылпи садэ ветлӥз. Нош Трансильвание улыны кошкеммы бере, тросгес мадяр кылын вераськыны кутскиз, но осконэ ноку но оз бырылы – Удмуртие вуим ке, удмурт кылзэ нош тодаз ваёз шуыса. Озьы ик луиз! Туэ гужем Удмурт шаере вуылыкумы, ӵыжы-выжыосынымы, эшъёсынымы удмурт сямен вераськиз. Со сяна, вераме потэ на, нылъёсмы мукет выжы калыкъёслэсь кылзэс умой шӧдо, капчиен дышето шуыса. Иностранной кылэн нырысь пумиськонзы Венгриын вал, улон интыямы
бускельёсмы немецъёс вал, уго. Гужем шутэтскыны шуыса вуэм бускельёс шоры пичи нылъёсмы часъёсын но учкыны дась вал, дыр, туж тунсыко потэм, лэся, тодмотэм, валантэм немец кыл. Кӧня ке дыр ортчыса, нылъёсмы ог-огенызы ас «немец» кылынызы вераськыны туртто вал ини, немец интонациез, куд-ог куараосыз вераськоназы пыртыса, шудон-каламбур кылын вераськизы.
Нош Россие вуыса, ӟуч кылэз тодӥсьтэм нылъёсмы понна сыӵе каламбур кыл ӟуч кыл луиз. Нылпи садэ ветлыны кутскытозязы ик, урамысь кылэм ӟуч кыл соос понна шудон кыл луиз ини, «да», «нет», «на», «давай», «девочка», «один», «два» но мукет кылъёс шудон сямен вераськоназы пыризы. Берло ини нылпи садын но школаын вераськон ӟуч кыл азьпал интые потыны кутскиз, удмуртсэ но мадярзэ «сэргы шымыртыны» турттыса, но атаймы ӝог гинэ талы пум понӥз, «ӟуч кылын вераськемды потэ ке, мынэ бускельёс доры» шуыса. Школаын дышетскись Инӟы но садике ветлӥсь Катюш дорамы ӟуч кылын трос вераськыны ӧз дӥсьтэ ни. Бен, куддыр таӵе чурыт амалъёсты но кутоно луэ, сотэк сыӵе окружениын улыса анай кылмес утьыны но азинтыны шуг луысал.
Табере нылъёсмы кыксы ик школаын дышетско ни. Румыниын улӥськом бере, мадяр кылэз сяна, румын кылэз но дышето. Татын нырысетӥ классысен ик англи кылэз дышетыны кутско, куатетӥ классысен немец кыл ватсаське на. Лыдъялэ ай, ваньмыз кӧня кыл луэ? – Удмурт, мадяр, ӟуч, румын, англи но немец (тямысэтӥ классын латин кылэз дышетозы на) – куать кыл ганяк пичи йыръёсазы тэре, огез мукетсэ дышетыны юртто гинэ, уг люкето. Мон сямен, кылъёсты тодон – со шумпотон! Юнме уг шуо ук, кӧня кыл тодӥськод, сомында адями луиськод. Сое, жаляса верано, уг валало сыӵе адямиос, кудъёсыз одӥг кыл сяна уг тодо. Нылпи садысьтымы психолог группаысь анай-атайёсты индылӥз: дорады тросгес вераське ӟуч кылын, ӟуч кыл – со кун кыл. Виры ик пӧзьыны кутскиз! Нош удмурт кыл – кун кыл ӧвӧл, шат? Кытын собере удмурт кылын вераськоно, семьяын ке ӧвӧл. Кин утёз, азинтоз на удмурт кылмес, удмурт семья ӧз ке утьы? Сокем огшоры – вераськыны гинэ кулэ ук! Соин ик, малпасько, нылпиосын вордскем дырысенызы ик анай кылын вераськоно. Но со гинэ тырмыт ӧвӧл. Школаын гинэ ӧвӧл, нылпи садысен ик кутсконо вал ини удмурт кылэз дышетыны быдэс элькунамы. Ӟуч но мукет выжы калыкъёслэн пиналъёссылы со сокем шуг ӧвӧл. Макем вазьгес кутске адями мукет культураен тодматскыны сокем умойгес, капчиенгес дышетэ кылэз но. Мон ачим но нылпи садын
ужай, карысь нылпиосты удмурт кыллы дышетӥ. Та юан шоры кыкнапал ласянь учкыны быгатӥсько: анай сямен но, дышетӥсь сямен но. Ӵемысь ӟуч анай-атайёслэсь но кылыны луэ вал, макем нылпизылы кельше удмурт кылэз дышетыны, удмурт кырӟанъёсты кырӟаны, удмурт дэремен дӥсяськыны. Кык яке тросгес кыл дышетонэз асьме элькынамы но огшоры ужен, «естественный процессэн» лыдъяны кулэ, кызьы со дуннелэн пӧртэм сэрегъёсаз пӧртэм калыкъёс пӧлын лыдъяське
туспуктэм — Дэметер кузпалъёслэн вотэс бамъёсысьтызы
Малпаськоды гинэ ай яке возьмаськоды ни ке билингва нылпиез
1. Вераське вуоно атай луонэныз но семьядылы тупась билингва нылпиез будэтон модель быръе
OPOL (One Person One Language) – «одӥг анай-атай – одӥг кыл».
MLAH (Minority Language at Home) – анаез но, атаез но одӥг кылын верасько, нош школаын яке нылпи садын нылпи кыкетӥ кылэз дышетэ – улонкотырлэсь кылзэ.
Сыӵе МОДЕЛЬ, куке гуртын кык пӧртэм кыл чузъяське – анайлэн кылыз но атайлэн кылыз, нош гуртлэсь палэнын, улонкотырын – куинетӥ кыл.
2. Картэныды вордӥськоно нылпиды кыккылъем луэмезлэн умой палъёсыз сярысь вераське, эшъёсызлэсь (трослы) висъяськемез сярысь, ассэ котыр дуннеын но, ужын но умойгес воземез сярысь: малы ке шуоно огдыре кык кылын вераськыны быгатон йырвимлэсь ужамзэ пайдагес каре, нылпи огдыре кык культураез дышетэ, соослэсь узыр сям-йылолъёссэс, историзэс, чеберлыко литературазэс, крезьгуро дуннезэс но мукетсэ.
3. Билингва нылпиеныды али ик удмурт кылын вераськыны кутске. Нылпи вордӥськемезлэсь азьло ик анай кылызлэсь куарагур ласянь аспӧртэмлыкъёссэ валаны кутске. Кызьы тодмо, нылпи анаезлэн кӧтаз ик куинетӥ-ньылетӥ толэзяз ини кылэз дышетыны но анайлэсь куаразэ тодманы кутске.
4. Эскере, кыкты ик – анай но, атай но – быръем модельдыя радызъя ужаны но юн кыл эсэпъёсты пуктыны дасесь шуыса: «Одӥг анай-атай – одӥг кыл» модель бырйыкуды, анай «анайлэн кылыныз» гинэ вераське, нош атай – «атайлэн кылыныз» гинэ. Ӟуч но удмурт кылэз сураны уг яра! Вазь кылдытэм кыккылолык (билингвизм) нылпилэсь котыр ласянь ӟеч радъям (гармоничной) улоназ анаеныз но атаеныз пӧртэм кылъёсын вераськемзэ кулэ каре.
5. Ӟучсэ но, удмуртсэ но ӵыжы-выжыоссэ кыккылъем (билингва) нылпи вордӥськемлы дасялэ. Удмурт/Ӟуч песянай-песятайёсызлы, мукет ӵыжы-выжыосызлы но ивортэ. Валэктэ соослы, вуоно билингвалы соосын но кусып возьыны туж кулэ луоз шуыса, вералэ,нылпиен туэ Skype яке WhatsApp/Viber пыр но вераськыны луэ ни шуыса. Вералэ, сыӵе герӟет нылпилы кылэз дышетыны муг сётоз шуыса, малы ке шуоно со кылын песятаез-песянаез но, агаез-апаез но верасько.
6. Удмурт эшъёсты пӧлысь юрттӥсьёс утчалэ. Шедьтэ сыӵе адямиосыз, кудъёсыз нылпидылэн улоназ удмурт кыллэсь рользэ кужмоятыны юрттозы. Вераське матысь адямиосыныды, тӥляд ӝоген нылпиды вордӥськоз но тӥляд потэ вал, со удмурт кылын умой мед вераськоз шуыса. Азьло ик удмурт кылын вераськись эшъёсыныды кенешыса, соослэсь удмурт кыллэсь интызэ юнматон понна юрттэт куре. Мед соос нылпидылэн вордӥськем дырысеныз соин удмурт кылын гинэ вераськозы, удмурт кылэз ӟучен ноку но суратэк, озьы соос сыӵе югдур кылдытъялозы, куке нылпи вераськоназ одно ик удмурт кылзэ кутоно луоз.
7. Артэ улӥсь мукет кыккылъем (билингва) нылпиосын семьяос сярысь ивортодэт люканы кутске, нылпи шудон интыосын, кафеосын люкаськись билингва нылпиосын анайёс сярысь, удмурт кылын ортчытъяськись кружокъёс, шутэтскон нуналъёсы радъяськись пумиськонъёс сярысь. Нылпилы котырысьтыз удмурт кылын вераськись адямиосыз адӟыны кулэ, со кадь ик нылпиосын кусып возьыны кулэ: соку нылпи адӟоз, удмурт кыл – со «нылкышноослэн» но «бадӟымъёслэн» кылзы гинэ ӧвӧл шуыса
8. Нуналлы быдэ ужаны дасяське, нырысь ик, ас бордады ужаны. Нылпилэсь кыккылолыксэ (билингвизмзэ) азинтон – со анайлэн но (тужгес но анайлэн), атайлэн но ужез. Тыршытэк, анай-атайлэсь кужымзэс понытэк, нылпиослэн кылзы ас понназ уг азинскы. Соин али ик ини, секытэн дыръяды:
— асьтэлы «агай-вынъёс» (тӥ кадь ик малпаськись адямиос) утчалэ (тодмо анай-атайёсты, ӵыжы-выжыосты пӧлысь, удмурт яке кыккылолыко семьяос пӧлысь),
— билингваослэн анай-атаенызы кусып юнматэ, юанъёс сётъяса, соослэсь адӟем каре,
— мерлыко вотэсысь анайёс понна кылдытэм огазеяськонъёсы (группаосы) пырелэ, кудъёсаз нылпи кыккылолык (билингвизм) сярысь вераськон мынэ,
— билингвизм сярысь статьяос но книгаос лыдӟелэ.
9. Али ик ини пособиос, удмурт кылын нылпи книгаос дасяса, гуртады библиотека кылдытэ: нылпиеныды анай кылыныды туж трос вераськиды ке но, билингвалэсь удмурт кылзэ азинтон понна анайлэн вераськемез гинэ тырмыт ӧвӧл.
10. Тодады возе, билингваез (кыккылъем нылпиез) будэтон – 100 метре бызьылон ӧвӧл, со – марафон!
Лариса Широбокова (PhD)
билингва (кыккылолыко) нылпиослы ӟуч кылэз дышетӥсь
англи кылэз дышетӥсь (Magic Teacher Hocus&Lotus)
Рим, Италия
Берыктӥз Александр Егоров (канд. филол. наук)
Ужрад улсын кенешчиос шаерлэн кивалтӥсезлы проектъёссы но асьсэ кужмынызы радъям ужрадъёссы сярысь веразы
2019-тӥ арысен ини Азьмурт грантъёсъя Фондлэн юрттэменыз «Удмурт Кенешлэн» нылкышно творчествоя «Чеберай» марафонэз ортчытӥське. Со Удмуртиын одӥгез яркытэз но тужгес бадӟымез йӧскалык ӵектос луэ. «Чеберай» марафон кышномуртлэн чеберлыкез пыр удмурт йӧскалык лулчеберетэз но киужез вӧлмытыны, удмурт нылкышноослэсь гуртъёсын улонзэс творчество но ужбергатон пыр ӟечлыкогес карыны, тужгес устолыко удмурт нылашъёсты но кышномуртъёсты шараяны, быгатонлыкъёссэс калыке поттыны но азинтыны чакламын.
Марафон улсын туннэ нуналлы ортчоно ужрадъёсын ӵектослэн кивалтӥсез Ксения Широбокова тодматӥз: «Али дыре марафонлэн командаез «Cheberai» журнал поттон бордын тырше. Отчы «Чеберай-2020» вожвылъяськонлэн быръён люкетаз вормись нылашъёслэн но нылкышноослэн киужъёсын мастер-классъёсы пырозы. Озьы ик «Чеберай – 2020» вожвылъяськонлэн фналэзлы дасяськон мынэ. Со таяз арын шуркынмон толэзе Ижкарысь «Металлург» лулчеберетъя юртын ортчытыны чакламын».
Александр Бречалов «Чеберай» марафонэз туж вылӥ дунъяз. Лулчеберетмес утеммы потэ ке, таӵе устоесь проектъёс кылдытъяно, соосыз егитъёс пӧлын возьматыны дышетсконо шуиз кивалтӥсь.
«Удмурт Кенеш» туж ӟеч кусып возе Удмурт кун университетэн но. Школаосын дышетскись нылпиос но студентъёс понна котькуд ар пӧртэм ужрадъёс ортчытъясько. Тужгес бадӟымез со «Наукае нырысетӥ вамышъёсы» эскорон ужъёсын но проектъёсын улосвылкуспо ӵошатскон. Куинетӥзэ ини ортчиз Юрий Перевощиков нимо визьбур многоборье. Со 7-тӥ-11-тӥ классын дышетскись пиналъёс пӧлын радъяське. Соолэсь удмурт кылъя, экономикая но обществознания тодон-валанъёссэс эскеро.
УдГУ-ысь Удмурт кылосбуръя, финно-угроведениея но журналистикая институтлэн кивалтӥсез Наталья Кондратьевалэн верамезъя, таӵе ужрадъёс нырысь ик удмурт кылэз но лулчеберетэз азинтон понна лэсьтӥсько. «Лингвист кадь, мон вераны быгатӥсько, жаляса верано, трос пӧртэм мугъёсъя, удмурт кылэз тодӥсьёс арысь аре кулэсмо. Но нылпиос вераськизы ке, кылмы улоз», — шуиз со.
Трос ужъёс нуисько ёросъёсын но. Асьсэ кужмынызы радъям ужрадъёссы сярысь вераськизы «Удмурт Кенешлэн» ёзэтъёсынызы кивалтӥсьёс. Кылсярысь, Дэри ёросын тужгес бадӟым саклык висъяны тыршо улосчиосмылы, кудъёсыз асьсэлэн уженызы, быгатымлыкенызы данъязы асьмелэсь ошмесо Удмурт шаермес.
Глаз ёросын кенешчиос Иосиф Наговицынлэсь нимзэ ӝутонын тыршо. Со удмурт автономиез кылдытӥсьёс пӧлысь одӥгез вал. Туэ, Удмуртилэн кунлыкезлы 100 ар тырмон аре, Глазкарын удмурт кылэз дышетонэн гимнази классъёс усьтӥськозы. Нош азьланяз, «Удмурт Кенеш» огазеяськонлэн Глаз карысь но ёросысь ёзэтэзлэн кивалтӥсез Инесса Рябова верамезъя, кенешчиос школалы Иосиф Наговицынлэсь нимзэ сётыны ӵектонэн потыны малпало.
ивор басьтэмын Удмурт кенеш огазеяськонлэн сайтысьтыз
Али комиссиын выль ёзчиос но вань, соос пӧлын — удмурт егитъёс.
2020-тӥ ар понна нырысетӥзэ, комиссилэн ёзчиосыз онлайн амалэн пумиськон ортчытӥзы.
ТОК-лэн валтӥсь ужпумез — удмурт кылэз узыргес карон, терминологиез, топонимиез, орфографиез но пунктуациез радъян, со сяна ӟуч кылысь удмурт кылэ берыктон
Комиссилы бадӟым уж лэсьтыны чакламын — котькуд нунал дунне вылэ удмурт СМИ-ос пото, приложениос но нылпиос понна мобильной шудонъёс лэсьтӥсько, англи но ӟуч кылын удмурт кылэз дышетонъя видеоос лэсьтӥсько, озьы ик художественной но научно-популярной литература паськыта…ваньмыз тавыль кылъёсты — неологизмъёсты — уже кутыны куре.
ТОК-ен валче ик удмурт терминология бордын вотэсысь огшоры юзчиос но нуо. Егит удмурт азьветлӥсьёс понна но анай кыллэн узырмонэз кулэ ужпум луэ. Кылсярысь «ВКонтакте» мерлыко вотэсын удмурт кылэ берыктонъя нимысьтыз огинъёс кылдытэмын. 9 ар талэсь азьло «ВКонтакте» удмурт кылэ берыктэмын вал. Али ке но берыктон ужъёс мыно на. ТОК-лэн ёзчиосыз онлайн-берыктӥсьёслэсь дэмланъёссэс но учкыны, санэ басьтыны вераськизы.
Йӧскалык политикая министрлэн, Лириса Бурановалэн, верамезъя, нимысьтыз уж янгышъёс но опечтакаос бордын нуоно, ӵемысь соос кун ужъюртъёслэсь нимъёссэс берыктонын пумисько.
Мар возьма азьланяз учкисьёсты? Кыӵе мыно ужъёсыз телеканаллэн? Вера «ДАУР ТВ» каналлэн малпасез но валтӥсь редакторез Богдан Анфиногенов
Нырысетӥзэ ДАУР ТВ эфире 8-тӥ оштолэзе потӥз. 8 час ӵоже ВКонтакте-ысь нимысьтыз группаын канал меӵак эфирын вал. ВКонтакте-ын нуналлы быдэ трос учкисьёс понна меӵак эфир нуыны умой луонлык вань. Каналлэн программаяз художественной но документальной фильмъёс, видеолекциос, умдурт крезьгуро клипъёс, серемес видеоос, удмурт кылын мультфильмъёс, тодмо телепрограммаослэн люкетъёссы но видеоблогъёс.
Богдан Анфиногенов:
«8-тӥ куратолэзьысен эфир 15 час ӵоже мыныны кутскиз, али со 7:00 час ӵукнаысен 22:00 час ӝытозь мынэ. Таче выльдӥськон каналлы одӥг толэзь тырмонэзлы сӥземын вал. Со бере мон аслым ужпум пуктӥ — котькуд толэзе маке выльзэ ватсано, мазэ ке воштоно. Кылсярысь, 8-тӥ инвожое дорысеным меӵак эфире потыны, учкисьёсын вераськыны малпасько«
Телеканал меӵак эфире потыны кутскыку ВКонтакте-ысь группаын 2500 гожтӥськисьлэсь ӧжытгес вал, нош туннэ понна 4,5 сюрслэсь тросгес гожтӥськись ини. 26-тӥ оштолэзе телеканалэз тужгес но трос калык – 41 адями – учкиз. Нунал куспын каналэз 3-5 сюрс адями учке, нош 26-тӥ куратолэзе «Брангурт песянайёс» сярысь эфирез 15 час куспын 14 сюрс адями учкиз.
«Лыдпусъес бадзымесь ик ӧвӧл, уго контентэз но телеканаллэн огшоры ӧвӧл. Со сяна, али эфирын видеоослэсь «лултэм» возьматонъёс гинэ мыно, со материалъёсты котькудӥз мылкыд карись ачиз Интернетысь шедьтынын быгатэ. Мон администратор бере, шумпотӥсько, адямиос котькуд нунал кыӵе ке комментарий, вазиськон, кельто, эфирез Россилэн пӧртэм сэрегъёсаз – Пермьын, Татарстанын, Воронежын, Белгородын но о.а. – учко шуыса»
Тужгес но учкисьёсты удмурт кылын полнометражной фильмъёс – «Пузкар» но «Узы-Боры» тунсыкъяськыто. Куартолэзе проектэз азинтон понна уксё бичаны луонлыкез кылдӥз. Туннэ нунал понна учкисьёс 1250 манет висъязы ини.
Каналлэн эфирез зэмос телевиденилэсь туссэ басьтэ ини – татын перепеч вуттон сярысь реклама адӟыны луэ.Нош матысь дыре учкисьёсты студиысь меӵак эфиръёс возьмало, соос авторлэсь рубрикаослэн «демо-версизы» луозы. Азьланяз рубрикаос ДАУР ТВ-лэн программаосыз луыны быгатозы, со понна Калыкъёслэн Эшъяськон юртазы нимысьтыз видеостудия дасямын луоз.
«Проектлэн валтӥсь малпанэз – котькуд мылкыд карись, ачиз группае пырыса, эфирез телевизорез сямен мед учкоз. Али дырлы ваньмыз ВКонтакте-ысь репостъёс но ивортонъёс пыр ортче. Мукет сямен вераса, пӧртэм интыосы эфирез уд вӧлмытиськы ке, лентаын уд потаськы ке, адямиос уг пыро но уг учко. Но пӧлазы вань кӧня ке котьку но эфирез учкись адямиос, соослы мон туж шумпотӥсько. Малпасько, группаын тросгес пыриськись луиз ке, каналлэн аслаз контентэз кылдиз ке, ужпум мукетгес луоз»
Таӵе ӵектосэз «Куара» огин Удмурт Элькунысь йӧскалык политикая Министерствоен валче азинтэ
Видеокурсъёслэн нырысетӥ выпусксы удмурт кыллэн аспӧртэмлыкъёсызлы сӥземын. Видеокурсъёсты Кузёбай Герд нимо гимназиысь история но обществознаниея дышетӥсь Артём Малинин нуэ. Сценарийзэ «Удмурт Дунне» газетысь журналист, удмурт кылбурчи, кылысь кылэ берыктӥсь Анастасия Шумилова гожъя.
Проектлэн режиссёрез, «Куара» огинлэн тӧроез Владислав Степанов верамъя, оглом 20 выпуск луоз, 10-эз соос пӧлысь – ӟуч кылын, 10-эз – англи кылын.
«ВКонтакте»-ын группаязы егит удмурт азьветлӥсьёс удмурт кылэз дышетыны мылкыд карисьёс понна кулэ чӧлсконъёс но сёто: | https://udmddn.ru/tag/udmurt-kyl/ | 2023-12-01T05:54:02Z | <urn:uuid:b2427cfc-6d66-43b3-b8b9-875544383d73> | [] | [] | udm-Cyrl | 1 | 0.98 | 0.98 | 168 | 68,442 | tlsh:T1220267637990DE0E8263E15A6D9117224CE55653D323375A9CC1B400659A064EEFD4237BF65186DE1CFF9228E446F918BF4F68DA58FE7ABBB32604083ABF3AF2014C33D75A |
Мыным шуд усиз дано писательлэн Григорий Медведевлэн выжыосыныз герӟаськем семьяе кен луыса пырыны. Шумпотӥсько, таӵе сабырлы, улонэз, калыкез гажась семьяе шеди шуыса. Малпасько, таӵе чебер, лачмыт сямо ик луэм, дыр, ачиз писатель но, солэн апай-сузэръёсыз но, выныз но.
1924 арын писательлэн апаез Наталья Сергеевна Медведева Пор.Кутешысь Самсонов Семён Фёдоровичлы бызе. Соос кык нылпи будэто: Мария но Кузьма. Кузьма Семёнович улэ вордскем гуртаз ик, солы 80 арес тырмиз. Ѓаны школаын нылпиосты дышетӥз ӟуч кылъя но литературая, берло аръёсы ужаз «Дружба» колхозын, отысен ик дано шутэтсконэ потӥз. Кузьма Семёновичлэн куинь нылпиез: Юрий, Ираида, Пётр. Бадӟым пиез, Юрий Кузьмич, магистральной газопровод лэсьтон удысын тырше. Солэн кузпалэз Лариса Петровна (Байтуганова) трос аръёс ӵоже Ѓаны нылпи садын воспитатель луыса ужа. Соос куинь нылпи будэто: бадӟымез Алевтина нылзы Казаньын вузкарон удысын ужа, кыкетӥ нылзы Вика Казаньысь техникумын дизайнерлы дышетске, покчи пизы Сергей Ӟаны шор ёзо школаын дышетске.
Нылыз Ираида Кузьминична али Удмурт шаерысь Кизнер ёросын Удмурт Сарамак гуртын нылпи садэн кивалтэ.
Кыкетӥ пиез Пётр Кузьмич али дыре атайзэ уте. Жаляса верано, Кузьма Семёновичлэн кузпалэз кулэмын ни.
Самсонова Наталья Сергеевналэн нылыз Мария Семёновна Ӟаны школаын библиотекаын но огдыре интернатын воспитатель луыса ужаз. Котырысь гуртъёсын улӥсьёс, матысь ӵыжы-выжыосыз сое туж гажаса, шуныт кылъёсын буре ваё. Солэн кузпалэз Иван Дмитриевич Гришкин но ужан удыссэ та школаын историен дышетӥсь луыса мытӥз но берло аръёсы Ӟаны шор ёзо школаен кивалтӥз.
Мария Семёновна Иван Дмитриевичен валче 4 нылпи будэтӥзы: Маргарита, Георгий, Вероника, Нелли.
Маргарита Ивановна Ижкарысь госпитальын медсестраын ужаса «Ужысь ветеран» нимын дано шутэтсконэ потэмын.
Пизы Георгий Иванович Гришкин - мынам улонысь эше. Районын сое тодымтэ адями ӧжыт, дыр, малы ке шуоно уно аръёс ӵоже ужаз МЧС удысын, госпожнадзорын, запасысь подполковник. Лякыт, лачмыт сямо луэмез юрттӥз, дыр, солы ужаз но. Пӧртэм штрафъёсын герӟаськем ужын тыршиз ке но, со ноку ӧз ышты адямиез жалян сямзэ. Георгий Ивановичен валче будэтӥськом 2 нылпи: Яша но Яна. Али дыре соос дышетско Ӟаны шор ёзо школаын.
Кыкетӥ нылзы Вероника Ивановна кивалтэ Ӟаны почтаен. Туж каньыл, лачмыт мылкыдо, котькуд нуналэ пальпотӥсь ымнырын пумита со почтае лыктэм муртъёсты. Котькуд адямилы шедьтоз небыт кыл, тужгес но гажало сое мӧйыос.
Куинетӥ нылзы Нелли Ивановна уно аръёс ужаз Ципья шор ёзо школаын завуч луыса. Али та школаысь нылпиосты ӟуч кылъя но литературая дышетэ. Дышетӥсьлэсь ӧнерзэ Нелли Ивановна юнме шорысь бырйымтэ, дыр, шуыса малпасько. Солы таӵе быгатонлык Инмар сётэм, дыр. Туж интеллигентной, сабырлы, лачмыт сямо, ужез яратӥсь адями. Солэн ас ужезлы сюлэмзэ сётыса тыршемез, ас предметсэ мур тодэмез-валамез, кылкутӥсь луэмез амалтэк, ӵош ужась эшъёсыз пӧлын гинэ ӧвӧл, озьы ик дышетон удысэн герӟаськымтэ адямиос пӧлын но гажан мылкыд кылдытэ. Со адӟем карымон луэ дышетскисьёслы но, тросэзлы дышетӥсьёслы но. Кузпалэныз ӵош будэто 3 нылпи. Бадӟым пизы Станислав дышетске 3 курсын медакадемиын, вуоно эмчи. Дима пизы но Полина нылзы дышетско Ципья школаын.
Шумпоттэ, Григорий Медведевлэн выжы нюжаосыз таӵе гажамон, дано адямиосын герӟасько, соослэн улоназы но ужазы азинскон шедьто шуыса. Тросэз ӵыжы-выжыосыз, ачиз писатель кадь ик, асьсэ улонзэс дышетон удысэн герӟаллям уга. | http://baltaci.ru/news/azlane/udmurt-pisatellen-vyizhyiosyiz | 2023-12-10T10:17:04Z | <urn:uuid:86b86d86-c501-4e9b-821e-c39b4b140239> | [] | [] | udm-Cyrl | 1 | 1 | 1 | 11 | 6,153 | tlsh:T1426C2FC18A40DA0EC6B3E19A2E810A229DE05557D622379A4CC1B4516595094EFFD4337FFA11869F68EF9361F456EA18BB4FACC618FD7ABAB32211543C7F37F2028833D21A |
Пиналъёсты визьнодан удысын тыршисьёс асьсэос вазиськизы кыккылолыкъя семинаръёс ортчытъяны курыса. Ватонэз ӧвӧл, гурт ёросъесысь пиналъёс но ӟучомыны кутскемын. Ужпум тужгес но сюлмаськытэ нылпи садъёсысь визьнодасьёсты. Удмурт кылэз дышетонъя визь-кенеш ӵапак «Билигвалэн» семинаръёсаз сёто.
Семинаре лыктэмъёслы вань малы дышетскыны. Туннэ «Билингва» проект улсын, удмурт нылпиос понна 6 ӧръесъя ужъёс нуисько. Соосты пумен ужазы кутыны кутско гуртъёсын пиналъёсты визьнодасьёс но.
Семинаръёсын эскероно юанъёс пӧлын валтӥсез анай-атайёсын ужез нуон. Соосын визьдндасьёс одӥг кыткетын. Валэктыны быгатӥзы ке кыллэсь узыр луэмзэ но чеберзэ, пиналъёсты дышетон сюрессы вольытгес вӧлскоз.
«Анай-атаёсын уж — со туж секыт уж, — шуэ «Билингва» ӵектосъя семинарез радъясь Татьяна Волкова. — Сое шонер радъяны кулэ. Ватсаса вераны кулэ, мар со кыккылолык, кыӵе пайдалыкез нылпи понна».
«Билингва» проектэз улонэ пыӵатӥсьес оско, ужзэс ёросъёсын но радъяны быгатозы шуыса. Со понна луонлыкъёс утчалозы. | https://udmddn.ru/ivorjos/bilinva-ektos-paskyta/ | 2023-12-07T11:01:23Z | <urn:uuid:7325707f-1d00-4073-a5e6-fdc1c22dd694> | [] | [] | udm-Cyrl | 1 | 1 | 0.98 | 5 | 1,844 | tlsh:T1B379BF3116D1EF0DC7B3D1066D4056714CE541577232774A8CC1B804765A06AEFE68A33AF34081DA1CFF9329F505E458BB8F2CD748BD7B5AB36615097ABB3AE2028C63C25A |
«Вселенная кочевников» нимо фестиваль вашкала дауръёсы улон интызэс вошъясь калыкъёслэсь этнокльтуразэс азинтон но вӧлмытон вылысь кылдытэмын. Ужрадэ пырисько одӥг интыязы улӥсь выжы калыкъёс но.
2018-тӥ арын кочевникъёслэн дунневыл шудонъёссы ЮНЕСКО-лэн бурд улаз 3 ӧръёсъя ортчизы: этнокультура, этноспорт но наука. Отчы пыриськизы быдэс дуннеысь 100-лэсь трос кунъёс.
«Выль Ӟардон» ансамбль Удмуртиез видеадӟытон но крезьгур программа пыр возьматӥз. Ӧкагуртысь песянайёс удмурт калык кырӟанъёсты быдэстӥзы. | https://udmddn.ru/ivorjos/udmurt-ansambl-kirgiziyn-ortchem-fes/ | 2023-12-05T11:53:26Z | <urn:uuid:e7bc605b-acdc-4eeb-bfdf-1722383e25e2> | [] | [] | udm-Cyrl | 1 | 1 | 0.99 | 3 | 938 | tlsh:T1B945E111E3C0DA1FC763D2ABACA45722599092A793323B465CC1B1105516090EFBA4537BE7114BDE5CFE91A4E107D848AE4A78EA6CFEB9AFB136015839BB2AF5120C73D706 |
Удмурт Википедия — со Википедилэн удмурт кылын версизы. 24-тӥ коньывуонэ 2005-тӥ арын Илья Евлампиевлэн (Кузон), Денис Сахарныхлэн (Ижкар) но Вячеслав Ивановлэн (Владикавказ—Вӧсьбуро Петыркар (Санкт-Петербург)) ӵектэмзыя удмурт кылын Википедиялэн люкетэз усьтэмын вал. Со усьтон вал Удмурт шаерлэн кунлыкезлы 85 ар тырмонэзлы сӥземын, Элькунмылэн вӧрдӥськем нуналыз понна аспӧртэмлыко кузьымлы пӧрмиз. 31-тӥ толшоре удмурт википедиын 1000 статьяос вал (203-тӥ инты мукет кылъя википедиос пӧлысь). 15-тӥ тулыспалэ 2011-тӥ арын со пыртӥз нырысетӥ интые фин-угор википедиос пӧлысь, Коми Википедиез азьпалтыса.
Тросаз пичи калыкъёслэн википедияосазы сямен ик удмурт википедиын саклык висъяське лулчеберетлы, шаертодонлы но пöртэм йӧскалык (национальной) ужпумъёслы. Ляб интыосыз пöлысь висъяны луэ: инъет статьяос öжыт, статьяосын кыл возетъес ӵем дыръя лыдэ басьтэмын öвöл, озьы ик пыриськем муртъёс öжыт.
Удмурт википедиез узырмытон секыт ужпум, удмурт кылэ берыктон кулэ каре етӥз визьбурлыкез но волятэм кылэз. Тырмыт öвöл йöс оръя гожтэм тодосъя (научной) ужъёс. Озьы ик секыт ужпум википедие пыриськисьёсты ужрадлэн öраз пыртон бордын.
Нош али дырын Удмурт Википедиын 5687 статья вань ини.
Статистика[Тупатыны | бамлэсь кодзэ тупатоно]
2005—100 статьяос
2007—300 статьяос
2009—2010 — ~500 статьяос
2010—700 статьяос (грант бере)
2011—1000 статьяос
куартолэзь 2011—2300 статьяос.
2012 — 3070 статьяос.
куартолэзь 2013 — 3334 статьяос.
толшор 2014 — 3580 статьяос.
25-тӥ тулыспалэ 2015—105 000 тупатон.
См. подробнее на странице Википедия:Выль_иворъёс.
Чектослы (Проектлы) юрттон[Тупатыны | бамлэсь кодзэ тупатоно]
2010-тӥ арын Кастрен нимо огазеяськон висъяз коньдон ИПК и ПРО УР-лы удмурт википедиез азинтон понна. Институтын ужасьёс но öтем кылдытӥсъёс (авторъёс) кылдытӥзы 200-лэсь ятыр статьяос, кудъёсыз историко-регионоведческой öр кылдытӥзы. Кылдытӥсьёслэн (Авторъёслэн) малпамзыя, öрлэн ӝог будэмез тунсыкъяськытоз но выль (кылдытӥсьёсты)авторъёсты бордаз кыскоз.
Удмурт википедиез азинтон понна 2013-тӥ арын оштолэзе «ВКонтакте» мер вотэсын UdmWiki[1] нимаз огин кылдытэмын вал.
Валэктонъёс[Тупатыны | бамлэсь кодзэ тупатоно]
↑ См. vkontakte.ru/udmwiki
Чӧлсконъёс[Тупатыны | бамлэсь кодзэ тупатоно]
«Открылся удмуртоязычный раздел Википедии, свободной энциклопедии!» (пресс-релиз от 4 ноября 2005 г.)
В удмуртской Википедии — тысяча статей
Сахарных Д. М. Научно-методическая поддержка развития удмуртской электронной письменности в ГОУ ДПО ИПК и ПРО УР (2010—2011 гг.) // Языки меньшинств в компьютерных технологиях: опыт, задачи и перспективы. Сборник материалов международной конференции. — Йошкар-Ола, 2011. С. 19-21. (см. также презентацию доклада)
Финн-угор Википедиос
(mrj) Выр пал пор • (hu) Венгер • (vep) Вепс • (fiu-vro) Выру • (kv) Коми • (koi) Пермь Коми • (mdf) Мокша • (se) Саам • (udm) Удмурт • (mhr) Улыг пал пор • (fi) Финн • (myv) Эрзя • (et) Эстон
«https://udm.wikipedia.org/w/index.php?title=Удмурт_Википедия&oldid=117542»-ысь басьтэмын
Категориос:
Финн-угор Википедиос
Удмуртиысь культура но устолык
2005-тӥ арын потэм сайтъёс
Википедилэн разделъёсыз
Адскисьтэм категори:
Википедия:Быръем статьяос
Та бамлэн берпуметӥ воштонэз: 01:31, 5 Гудырикошконэ 2021.
Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе. | https://udm.wikipedia.org/wiki/%D0%A3%D0%B4%D0%BC%D1%83%D1%80%D1%82_%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%8F | 2023-12-11T12:41:56Z | <urn:uuid:9a687d1c-a99a-415e-8c0c-32945a61fbfa> | [
"footer",
"header",
"short_sentences"
] | [
"liste_bu",
"wikipedia"
] | udm-Cyrl | 0.73 | 0.88 | 0.93 | 26 | 5,796 | tlsh:T1F4B2F1C1A954CE0E8223DD9A6D904A158CA59657876233668CD4F400684B064DFFC85377F291C6CB2CEF9294E14BD818BE4E78DA19BEBA6F7317184C3ABBB5F6004C73E30B |
Стрелкова О. Б. Имена числительные удмуртского языка. История и типология : монография. – Ижевск : Удмуртский университет, 2013. – 238 с.
Оставить комментарий к книге
В монографии рассмотрены грамматические особенности имени числительного в удмуртском языке, а также некоторые аспекты истории развития данной части речи с привлечением материалов родственных и неродственных языков.
Карпова Л. Л. Лексика северного наречия удмуртского языка: Среднечепецкий диалект / УИИЯЛ УрО РАН. – Ижевск :, 2013. – 600 с.
Оставить комментарий к книге
В книге представлена систематизированная лексика удмуртских говоров севера республики (территория бассейна р. Чепцы), зафиксированная автором во время диалектологических экспедиций 1987–2005 гг. В труд вошли около 7000 словарных статей, снабженных русскими переводами и примерами живого речевого употребления, подробным указанием ареальной распространенности диалектных лексем.
Ӟеч-а, бур-а, удмурт кыл! 6-тӥ класслы : удмурт кылэз тодӥсьтэм пиналъёслы учебник / Н. В. Кондратьева и др. ; суредаз М. Гузаева. – Ижевск : Удмуртия, 2013. – 192 с.
Оставить комментарий к книге
Учебник серии «Здравствуй, удмуртский язык!» (6-й год обучения) для русскоязычных учащихся общеобразовательных школ.
Учебник поттэмын 6-тӥ классын дышетскись но удмурт кылэз тодӥсьтэм пиналъёслы. Книга тодматэ соосты удмурт калыклэн лулчеберетэныз, литература удысысь тодмо адямиосын.
Байтерякова Ю. Т. Удмурт кыл. 2 класс : удмурт кылэз тодӥсь пиналъёслы учебник : кык люкетэн / суредаз Н. Прозорова. – Ижевск : Удмуртия, 2013. 2-тӥ люкетэз. – 96 с.
Оставить комментарий к книге
Вторая часть учебника удмуртского языка знакомит второклассников, знающих родной язык, с основами его фонетики и грамматики (мягкие и твердые согласные; части речи – существительное, глагол, прилагательное). Учебное пособие снабжено словариками: орфографическим, толковым, антонимов и синонимов.
Тимерханова, Н. Н. Удмурт кылын пус пуктылон : индылэтъёсын но схемаосын : дышетскон-амалтодослыко юрттэт / Н. Н. Тимерханова ; Россия Федерациысь дышетонъя но тодосъя министерство, «Удмурт кун университет» вылӥ ӧнерлыко дышетонъя федерал кун бюджето дышетон ужъюрт, Удмурт кылосбур факультет, Лингвистической типология но лингводитактикая кафедра. – Ижкар : Удмурт университет, 2014. – 72 с.
Оставить комментарий к книге
Учебное пособие является сводом пунктуационных правил по современному удмуртскому языку. Учебный материал подается в традиционном виде и в графической форме – в схемах – для быстрого запоминания. Для студентов бакалавриата и магистратуры, изучающих удмуртский язык. также может быть использовано в работе с учащимися школ и со студентами педагогических колледжей.
Байтерякова Ю. Т. Удмурт кыл. 3 класс : удмурт кылэз тодӥсь пиналъёслы учебник : кык люкетэн / суредазы Г. Иванова но А. Андрюшкин. – Ижевск : Удмуртия, 2014. – 1-тӥ люкетэз. – 96 с.
Оставить комментарий к книге
Первая часть учебника удмуртского языка для третьего класса знакомит школьников с такими понятиями, как язык, текст, предложение. Издание снабжено краткими словарями: орфографическим, толковым, словарем синонимов и однокоренных слов.
Учебник поттэмын 3-тӥ классын дышетскись но удмурт кылэз тодӥсь пиналъёслы. Нырысетӥ люкетэз тодматэ соосты текст, веран но кыл валатонъёсын. Изданилэн пумаз сётэмын орфографической но валэктӥсь кыллюкамъёс, со сяна синонимъёсын но огвыжыё кылъёсын кыллюкамъёс.
Боталова Н. П. Ӟеч-а, бур-а, удмурт кыл! 2-тӥ класслы : удмурт кылэз тодӥсьтэм пиналъёслы учебник / суредазы Н. Быков, Н. Прозорова, М. Гузаева. – Ижевск : Удмуртия, 2014. – 1-тӥ люкетэз. – 112 с.
Оставить комментарий к книге
Учебник серии «Здравствуй, удмуртский язык!» (2-й год обучения, первая часть) для русскоязычных учащихся общеобразовательных школ.
2-тӥ классын дышетскись но удмурт кылэз тодӥсьтэм пиналъёслы учебник, нырысетӥ люкетэз.
Боталова Н. П. Ӟеч-а, бур-а, удмурт кыл! 2-тӥ класслы : удмурт кылэз тодӥсьтэм пиналъёслы учебник / суредазы Н. Быков, Н. Прозорова, М. Гузаева. – Ижевск : Удмуртия, 2014. – 2-тӥ люкетэз – 112 с.
Оставить комментарий к книге
Учебник серии «Здравствуй, удмуртский язык!» (2-й год обучения, вторая часть) для русскоязычных учащихся общеобразовательных школ.
2-тӥ классын дышетскись но удмурт кылэз тодӥсьтэм пиналъёслы учебник, кыкетӥ люкетэз.
Ӟеч-а, бур-а, удмурт кыл! 7-тӥ класслы : удмурт кылэз тодӥсьтэм пиналъёслы учебник / А. В. Герасимова и др. ; суредаз М. Гузаева. – Ижевск : Удмуртия, 2014. – 192 с.
Оставить комментарий к книге
Учебник серии «Здравствуй, удмуртский язык!» (7-й год обучения) для русскоязычных учащихся общеобразовательных школ.
Учебник поттэмын 7-тӥ классын дышетскись но удмурт кылэз тодӥсьтэм пиналъёслы. Книга тодматэ соосты удмурт калыклэн лулчеберетэныз, Удмурт шаерен, Удмуртиысь спортлэн историеныз.
Retrieved from "https://vorshud.unatlib.ru/index.php?title=Языкознание._Издания_2013–2014_гг.&oldid=6289" | https://vorshud.unatlib.ru/index.php/%D0%AF%D0%B7%D1%8B%D0%BA%D0%BE%D0%B7%D0%BD%D0%B0%D0%BD%D0%B8%D0%B5._%D0%98%D0%B7%D0%B4%D0%B0%D0%BD%D0%B8%D1%8F_2013%E2%80%932014_%D0%B3%D0%B3. | 2023-11-30T02:12:19Z | <urn:uuid:1d39e673-f2ec-4401-bd4c-7d77d5fbe6c6> | [] | [] | udm-Cyrl | 0.5 | 0.61 | 0.98 | 23 | 8,698 | tlsh:T1AFB20B026951EA0E8233D1AA94900A119EB99A57D7363A19ECD0B404299A050CFBC4237AF4A1D1D9ACEF8305B40BE518BE4E7CFA59FD3F5A633701243DFE7AF2154C63DB5B |